qundao/data-zh-poetry huggingface dataset:
濮川八景诗 其五 荷陂晚风
作者：宋濂
朝代：明
体裁：七言绝句

泼翻鸥鸟梦惊飞，细捲波痕滴翠衣。落日半竿花未睡，采莲人逐钓船归。
濮川八景诗 其八 西院缠霞
作者：宋濂
朝代：明
体裁：七言绝句

夕阳倒插暮云沉，碎剪胭脂结翠林。绝壁丹书人不识，柴门深峭听归禽。
濮川八景诗 其六 化坛枫映
作者：宋濂
朝代：明
体裁：七言绝句

霜花零落暮秋寒，一醉西风树叶丹。却怪枫人留不住，满溪月色老夫看。
濮川八景诗 其四 梅泾花午
作者：宋濂
朝代：明
体裁：七言绝句

踏穿清浅水云奔，皓日当空雪满村。可笑罗浮山上客，一枝明月醉黄昏。
灵槐诗
作者：宋濂
朝代：明
体裁：四言诗

难谌惟帝，厥命孔赫。鉴于九有，显相有德。先宋九君，既南而微。微不遂倾，世臣毗之。世臣之家，鄮山之下。岁时来归，旗节车马。冯轼而趋，衮衣佩璜。其绶伊何，将相之章。雄城渠渠，黎庶如雨。相臣戾止，耄倪咸喜。岂无公侯，孰能后昆。三相二王，国存与存。谁其尸之，其德有始。既受多祜，又有孙子。钜海汤汤，朔风荒荒。不沦于危，不显其光。孰云菑播，而不有穫。天将昌之，嘉徵允灼。崇堂有庭，其左有槐。匪植而生，惟德是培。天实培之，或戕于人。人力虽劳，其能胜天。南园膴膴，有萌期蘖。其本如达，靡有摧害。始轧而卑，忽拔而穹。其兆斯何，宜卿宜公。明明天子，俊乂是使。矧兹世家，王公之嗣。嗟尔君子，天休汝膺。何以占之，灵槐在庭。
猗欤诗
作者：宋濂
朝代：明
体裁：古风

猗欤君子，在括之阳。餐然其章，有玉其相。厥声孔扬，声之伊何。如岩之峨峨，不刿不颇，屹立而弗阿。塞庭远而，其势绵如。酣如连如，贪噬我中区。君子扬扬，为天子使。诞敷皇灵，以詟其类。彼何人斯，是絷是维，不虞其无知。彼何人斯，是维是絷，不恤其无拂。我金其躬，我赤其衷。我节之崇，以迄于终。皦尔之行，孰能尤之。真尔之刚，孰能柔之。游麟之冲冲兮。鸣凤之嗈嗈兮。我思君子，维邦之容兮。
王国祀仁祖庙乐八章 其一 迎神奏淳和之曲
作者：宋濂
朝代：明
体裁：鼓吹曲

皇图聿崇，茅社受封。礼分虽异，孝思则同。缅怀世德，源深流鸿。报本有祀，式昭神功。
王国祀仁祖庙乐八章 其七 彻豆奏嘉禾之曲
作者：宋濂
朝代：明
体裁：鼓吹曲

礼备乐举，祀事攸宜。孰其尸之，废彻不迟。皇哉神惠，覃及我私。灵氛将逝，如何勿思。
王国祀仁祖庙乐八章 其三 初献奏保和之曲
作者：宋濂
朝代：明
体裁：鼓吹曲

皇祖载德，既淳且仁。弗耀其身，委祉后人。眷兹藩服，典祀维寅。清醴方荐，歆其苾芬。
王国祀仁祖庙乐八章 其二 奉牲奏庆和之曲
作者：宋濂
朝代：明
体裁：鼓吹曲

王国之东，清庙翼翼。奉我皇祖，享祀弗忒。荐以牲牷，敢曰充腯。神其迪尝，纯嘏是锡。
王国祀仁祖庙乐八章 其五 终献奏成和之曲
作者：宋濂
朝代：明
体裁：鼓吹曲

神兮下临，陟降在庭。不见其形，如闻其声。冷风萧然，达于两楹。礼成三终，神保攸宁。
王国祀仁祖庙乐八章 其八 送神奏德和之曲
作者：宋濂
朝代：明
体裁：鼓吹曲

杳兮忽兮，神运无迹。鸾驭上征，星流飙疾。其灵在天，其主在室。亿万斯年，孝思无斁。
王国祀仁祖庙乐八章 其六 饮福奏咸和之曲
作者：宋濂
朝代：明
体裁：鼓吹曲

神具醉止，威仪孔肃。曰尔孝孙，来饮尔福。介尔眉寿，膺尔百禄。子孙保之，以引以续。
王国祀仁祖庙乐八章 其四 亚献奏清和之曲
作者：宋濂
朝代：明
体裁：鼓吹曲

穆穆灵宫，庭燎有炜。贰觞载升，神其乐止。其乐伊何，锡我繁祉。磐石之宗，本支百世。
王国祀仁祖庙乐八章·迎神奏淳和之曲
作者：宋濂
朝代：明

皇图聿崇，茅社受封。礼分虽异，孝思则同。缅怀世德，源深流鸿。报本有祀，式昭神功。王国之东，清庙翼翼。奉我皇祖，享祀弗忒。荐以牲牷，敢曰充腯。神其迪尝，纯嘏是锡。皇祖载德，既淳且仁。弗耀其身，委祉后人。眷兹藩服，典祀维寅。清醴方荐，歆其苾芬。穆穆灵宫，庭燎有炜。贰觞载升，神其乐止。其乐伊何，锡我繁祉。磐石之宗，本支百世。神兮下临，陟降在庭。不见其形，如闻其声。冷风萧然，达于两楹。礼成三终，神保攸宁。神具醉止，威仪孔肃。曰尔孝孙，来饮尔福。介尔眉寿，膺尔百禄。子孙保之，以引以续。礼备乐举，祀事攸宜。孰其尸之，废彻不迟。皇哉神惠，覃及我私。灵氛将逝，如何勿思。杳兮忽兮，神运无迹。鸾驭上征，星流飙疾。其灵在天，其主在室。亿万斯年，孝思无斁。
琴操二首 其一 哀海东
作者：宋濂
朝代：明
体裁：琴操

我哀东海，而思之苦。彼何人斯，猛噬如虎。我不击之，我民之忧。纵不我与，覆以我为仇。苍天虽高，冤其有极。非血之呕，曷明心赤。泱泱大风，沉沉寒泉。舍旃舍旃，我尚何言。
琴操二首 其二 伤妷女
作者：宋濂
朝代：明
体裁：琴操

有妷者女，颜如舜英。诋我以丑，我其何伤。眩白为黑，古亦多有。自尤不遑，敢谁之咎。黄鹄飞来，其音訚訚。我心苟安，何戚弗欣。天上地下，命也奈何。命也奈何，焉知其他。
琴操二首·其一
作者：宋濂
朝代：明
体裁：琴操

有穹者霞，其色楚楚。朝宜弋于林，暮汕于渚。役车骎骎，胡弗之休。视彼江水，彭然东流。
琴操二首·其二
作者：宋濂
朝代：明
体裁：琴操

有洞者林，其色阴阴。可以乐饥，可以洗心。中有白云，蔼其承宇。我亲之思，我心之苦。
瑶芳楼
作者：宋濂
朝代：明
体裁：七言律诗

虞卿草堂虞山东，芳时众集尊前同。花下女歌莺绕树，门前客至鹤开笼。玉盘落乳卷明月，铁笛度曲来秋风。醉吟互出绝奇句，健笔尽属轩辕公。
画山水图歌
作者：宋濂
朝代：明

远山刷翠宫眉弯，一江横绕罗带环。沙矶互作犬牙入，水痕初落犹斑斑。渔舟三两自何处，后先撑出芦花湾。解网得鱼长尺半，沽酒踏破荒烟酸。西南冥茫见楼阁，朱碧隐现青云端。不知神仙何洞府，但见白道屈折蛟蛇蟠。月明如霜夜将午，定有笙鹤来瑶坛。松间醉坐谁氏子，羊裘棕霡逍遥冠。岂非东蒙山中旧隐士，面目犹带河朔风尘顽。《黄庭》懒读尚衔袖，仰视松叶秋翻翻。我生素有山水癖，向之不觉开心颜。恍如西上黟川滩，卧听滩水流潺湲。又如东对仙华山，青天飞下千巑岏。岩雪藏阴凝太素，窦泉溅沫排空寒。便将此地穷天慳，青鞋布袜恒跻攀。莲花五色犹未吐，昼明夜照如神丹。人言绝顶有风穴，高入苍莽天曼曼。天曼曼兮气盘盘，融作玉瀣从空漙。服之龟鹤共长久，一任人寰日月双跳丸。白台为我梳仙鬟，双成为我开琼关。吁嗟乎！吾将终老山之间。吁嗟乎！吾将终老山之间。
画山水图歌
作者：宋濂
朝代：明
体裁：古风

远山刷翠宫眉弯，一江横绕罗带环。沙矶互作犬牙入，水痕初落犹斑斑。渔舟三两自何处，后先撑出芦花湾。解网得鱼长尺半，沽酒踏破荒烟酸。西南冥茫见楼阁，朱碧隐现青云端。不知神仙何洞府，但见白道屈折蛟蛇蟠。月明如霜夜将午，定有笙鹤来瑶坛。松间醉坐谁氏子，羊裘棕霢逍遥冠。岂非东蒙山中旧隐士，面目犹带河朔风尘顽。《黄庭》懒读尚衔袖，仰视松叶秋翻翻。我生素有山水癖，向之不觉开心颜。恍如西上黟川滩，卧听滩水流潺湲。又如东对仙华山，青天飞下千巑岏。岩雪藏阴凝太素，窦泉溅沫排空寒。便将此地穷天悭，青鞋布袜恒跻攀。莲花五色犹未吐，昼明夜照如神丹。人言绝顶有风穴，高入苍莽天曼曼。天曼曼兮气盘盘，融作玉瀣从空漙。服之龟鹤共长久，一任人寰日月双跳丸。白台为我梳仙鬟，双成为我开琼关。吁嗟乎，吾将终老山之间，吁嗟乎，吾将终老山之间。
画楼歌
作者：宋濂
朝代：明
体裁：古风

画楼殷殷贮白娇，紫骝行春杨柳桥。手中鹦鹉酒晕潮，连环带解口痕消。黑甲西来若风雨，踏成一片无情土。白日未落绝行尘，瓜洲渡头鬼唤人。
病怀
作者：宋濂
朝代：明
体裁：古风

人生老须至，在我不敢辞。老人多寿康，我胡病扰之。一从婴弱痾，筋力渐告疲。凌晨频揽镜，且复伤鬓丝。固知非金石，难可百年期。如何未五十，摧塌已不支。岂非蒲柳质，望秋辄先萎。历观宇宙内，气化相推移。试求古贤豪，存者今为谁。当知事必尔，奚以嗟叹为。儿童种旅葵，芳叶正参差。南风一披拂，流光欲生煇。玩之百忧忘，浊醪聊自持。
病痁新起
作者：宋濂
朝代：明

岁在彊梧大渊献，独蛰衡门悲逝景。疟鬼胡为苦见雠，使我枯肠益悽哽。初疑筋骸稍钳束，引臂嘘呵绝驰骋。须臾颤掉力弗禁，齿牙下上声相并。蒙戎虽有狐裘温，？冼何殊冰筋冷。寒衰热壮惨尤极，百束薪蒸燃九鼎。煅膏铄髓无不到，高及头颅卑脚胫。四支似石下深潜，一气如尘寄寥迥。自怜性命此日捐，孰料平宁在俄顷。起来盥濯把明镜，冠带临风且重整。扶藜忽过百花园，无限晴芳到邻杏。燕支瓮煖蜡凝春，锦绣机翻红晕影。谁将生火镕艳阳，满树无烟光颎颎。更疑神女会宓妃，燕罢瑶池酒初醒。血色罗裙尚舞风，向人却妒晨妆靓。对此闲愁尽敛藏，有似投簪访箕颍。谁知鬒发绿如云，转目霜蓬已垂领。多少东华尘土客，营营至死无由省。韦平荒冢生黍苗，褒鄂枯髅宿蛙黾。无花必用强追寻，有酒何妨长酩酊。题诗一笑鬼应闻，定引川妃安溟涬。
病痁新起
作者：宋濂
朝代：明
体裁：古风

岁在彊梧大渊献，独蛰衡门悲逝景。疟鬼胡为苦见雠，使我枯肠益悽哽。初疑筋骸稍钳束，引臂嘘呵绝驰骋。须臾颤掉力弗禁，齿牙下上声相并。蒙戎虽有狐裘温，�冼何殊冰筋冷。寒衰热壮惨尤极，百束薪蒸燃九鼎。煅膏铄髓无不到，高及头颅卑脚胫。四支似石下深潜，一气如尘寄寥迥。自怜性命此日捐，孰料平宁在俄顷。起来盥濯把明镜，冠带临风且重整。扶藜忽过百花园，无限晴芳到邻杏。燕支瓮煖蜡凝春，锦绣机翻红晕影。谁将生火镕艳阳，满树无烟光颎颎。更疑神女会宓妃，燕罢瑶池酒初醒。血色罗裙尚舞风，向人却妒晨妆靓。对此闲愁尽敛藏，有似投簪访箕颍。谁知鬒发绿如云，转目霜蓬已垂领。多少东华尘土客，营营至死无由省。韦平荒冢生黍苗，褒鄂枯髅宿蛙黾。无花必用强追寻，有酒何妨长酩酊。题诗一笑鬼应闻，定引川妃安溟涬。
病痁新起
作者：宋濂
朝代：明

岁在彊梧大渊献，独蛰衡门悲逝景。疟鬼胡为苦见雠，使我枯肠益悽哽。初疑筋骸稍钳束，引臂嘘呵绝驰骋。须臾颤掉力弗禁，齿牙下上声相并。蒙戎虽有狐裘温，𠗌冼何殊冰筋冷。寒衰热壮惨尤极，百束薪蒸燃九鼎。煅膏铄髓无不到，高及头颅卑脚胫。四支似石下深潜，一气如尘寄寥迥。自怜性命此日捐，孰料平宁在俄顷。起来盥濯把明镜，冠带临风且重整。扶藜忽过百花园，无限晴芳到邻杏。燕支瓮煖蜡凝春，锦绣机翻红晕影。谁将生火镕艳阳，满树无烟光颎颎。更疑神女会宓妃，燕罢瑶池酒初醒。血色罗裙尚舞风，向人却妒晨妆靓。对此闲愁尽敛藏，有似投簪访箕颍。谁知鬒发绿如云，转目霜蓬已垂领。多少东华尘土客，营营至死无由省。韦平荒冢生黍苗，褒鄂枯髅宿蛙黾。无花必用强追寻，有酒何妨长酩酊。题诗一笑鬼应闻，定引川妃安溟涬。
登岱
作者：宋濂
朝代：明
体裁：七言律诗

岧峣泰岳拄苍穹，万壑千岩一径通。象纬平临青帝观，云光长绕碧霞宫。凌晨云漫天涯白，子夜晴摇海日红。玉露金茎应咫尺，举头霄汉思偏雄。
皇仙引
作者：宋濂
朝代：明

横塘风断愁红浅，旧燕衔春春信满。鹤驭遥空不可攀，绣扆斜张香梦懒。暖萧不到茱萸帐，宝露空薄五云盌。风前白鬓几人悲，万里青蘋一时晚。铜仙含泪辞青琐，渺渺空嗟西日短。弱川无力不胜肮，骑龙难到白云乡。玉棺琢成已三载，欲葬神仙归北邙。
皇仙引
作者：宋濂
朝代：明
体裁：古风

横塘风断愁红浅，旧燕衔春春信满。鹤驭遥空不可攀，绣扆斜张香梦懒。暖萧不到茱萸帐，宝露空薄五云碗。风前白鬓几人悲，万里青蘋一时晚。铜仙含泪辞青琐，渺渺空嗟西日短。弱川无力不胜肮，骑龙难到白云乡。玉棺琢成已三载，欲葬神仙归北邙。
示吕生
作者：宋濂
朝代：明
体裁：古风

吕生家浔阳，昂藏若饥鹞。持刺望门拜，不复资介绍。手持缥囊书，蝇头写芒秒。病眼花晕生，力览始能了。词锋刚且锐，无异晙斯赵。汗菜尽薅刘，糜芑植如旐。风枝动姗姗，秋实垂袅袅。岂比稗与荑，难复称舂捣。似尔才患多，堪为世珍宝。文华固交绚，荒志咎非少。忆当弱龄时，颇亦耽葩藻。精神应冥会，或梦吞罗鸟。射侯抗熊犴，万舞持皇翿。五采染夏翟，三就荐周缫。自谓颇俊爽，分得天孙巧。俯视占毕徒，孤篁出丛葆。有时被余酒，便指腹为稿。赫蹄薄如叶，鸦蚓恣挥扫。春苑集秾艳，秋陵失乾薧。下则陈姬周，上复述轩皞。古今万沿革，毫发无不考。终然立门庭，焉敢望宦窔。古圣制为经，白日行黄道。流光逮幽隐，烂然天下晓。谁骋萤爝微，欲以斗玄造。若非灵台昏，致此明目眇。曷以七尺躯，不解分白皂。末俗狂澜奔，湖江决堤堡。郊原化巨浸，何地有桑枣。鱼鳖舞神奸，庐舍作洲岛。非加回障功，未易就平燥。只缘正学微，本末遂颠倒。迩来深知非，笔砚稍焚燎。遗经置枕傍，寤寐事蒐讨。尚惭弓力微，不足穿鲁缟。荏苒馀十龄，晦朔几朒朓。未见宗庙美，忧心惄如捣。尔才十倍丕，雅志复精皦。当思不远复，改辙谢缠绕。蒸沙岂乐饥，裹粮足充饱。先庐长山东，结兰以为橑。非独繁牙签，亦自饶鱼稻。念尔何当来，相与探深窈。躬行验所知，勿惮心形剿。翻翻逐时移，毋类风中纛。皮革可登器，所贵在柔鞄。大羽金瓜镝，亦务端其笴。千里孰云遐，举足始一蹻。煌煌作圣功，须知此其兆。勉旃复勉旃，勿谓吾言矫。
示吕生（有序）
作者：宋濂
朝代：明

吕生家浔阳，昂藏若饥鹞。持刺望门拜，不复资介绍。手持缥囊书，蝇头写芒秒。病眼花晕生，力览始能了。词锋刚且锐，无异晙斯赵。汗菜尽薅刘，糜芑植如旐。风枝动姗姗，秋实垂袅袅。岂比稗与荑，难复称舂捣。似尔才患多，堪为世珍宝。文华固交绚，荒志咎非少。忆当弱龄时，颇亦耽葩藻。精神应冥会，或梦吞罗鸟。射侯抗熊犴，万舞持皇翿。五采染夏翟，三就荐周缫。自谓颇俊爽，分得天孙巧。俯视占毕徒，孤篁出丛葆。有时被余酒，便指腹为稿。赫蹄薄如叶，鸦蚓恣挥扫。春苑集秾艳，秋陵失干薧。下则陈姬周，上复述轩皞。古今万沿革，毫发无不考。终然立门庭，焉敢望宦窔。古圣制为经，白日行黄道。流光逮幽隐，烂然天下晓。谁骋萤爝微，欲以斗玄造。若非灵台昏，致此明目眇。曷以七尺躯，不解分白皂。末俗狂澜奔，湖江决堤堡。郊原化巨浸，何地有桑枣。鱼鳖舞神奸，庐舍作洲岛。非加回障功，未易就平燥。只缘正学微，本末遂颠倒。迩来深知非，笔砚稍焚燎。遗经置枕傍，寤寐事蒐讨。尚惭弓力微，不足穿鲁缟。荏苒余十龄，晦朔几朒朓。未见宗庙美，忧心惄如捣。尔才十倍丕，雅志复精皦。当思不远复，改辙谢缠绕。蒸沙岂乐饥，裹粮足充饱。先庐长山东，结兰以为橑。非独繁牙签，亦自饶鱼稻。念尔何当来，相与探深窈。躬行验所知，勿惮心形剿。翻翻逐时移，毋类风中纛。皮革可登器，所贵在柔鞄。大羽金瓜镝，亦务端其笴。千里孰云遐，举足始一蹻。煌煌作圣功，须知此其兆。勉旃复勉旃，勿谓吾言矫。
秋夜与子充论文退而赋诗一首因简子充并寄胡
作者：宋濂
朝代：明

太虚之气随物形，天声地声由此生。小或簸荡吼河海，大将触搏流风霆。天轮胶戾神鬼战，地轴挺拔蛟龙争。圈臼洼污各异奏，彯沙礜石咸齐鸣。灵功阖辟司至理，于喁徐疾缘天成。孰言坱圠妙不测，两间可配人为灵。戴首载趺上下位，布藏列府山河萦。肺为金官号钟磬，发声肇气从孩婴。自兹人音极万变，出无入有诚难名。暗哑咤叱泄忿懥，啸呼号噭摅幽情。吻牙喉舌审清浊，徵羽宫商分重轻。殊方虽假象胥译，至道不与人伪并。尼丘降神继群圣，因声为教文诸经。研穷阳阴序政事，吟咏情性臻和平。节文严谨名分正，假象植义昭天明。玄景无言圣人代，建中立极绥群萌。奠安海岳使效职，洗摩日月开重冥。籁鸣机动孚应速，风声所被来频仍。宋齐鲁卫既雾滃，蔡陈秦楚尤云蒸。棂哜真瘦造阃粤，抵排卑论归崇谹。太和融盎尽沾丐，物无疵疠玄休凝。杏坛迹芜铎声远，人凿私智先先登。钩钳捭阖势倾轧，坚白同异时頠暐。黄老玄虚涉溟涬，刑名惨覈纷峥嵘。九家狂流不可遏，绝港强欲齐东瀛。固云偏盭或害教，尚骋所学为骁腾。狂秦以降逮刘氏，不翅枯响随风行。黄茅白苇堕一色，编贝联珠夸九能。班扬枚马亦豪隽，竟溺下俗高难升。六代骈枝与俪叶，气澌辞顈犹骄矜。更唐历宋非不盛，律之六艺终难胜。要知声华有衰歇，以致学步多竛竮。人文本为载道具，次则纪事垂千龄。虽其功用霄壤隔，不应涧水非渊冰。玺书播告出丹凤，兵檄驰布飞红星。金匮石室董狐笔，戎功骏烈燕然铭。入室登歌侑庙乐，徇师能誓宣牲盟。章疏补天非炼石，谈辨保国逾长城。沾润自足配云雨，和协更可同箫笙。当其操觚欲鼓勇，收视返听探玄精。游鱼中钩曳深沚，巨兽投阱离丛坰。斯须朝崖变夕谷，惚恍西海为东陵。精神所至万物慑，橐籥亭毒纵复横。真醇鲁邦见郜鼎，冲雅高辛陈五韺。浑圆牍应振逸响，缛丽昚雀梳文翎。严森五刑布秋肃，华涧百卉含春荣。劲如韩彭将貔虎，仰揭斗柄麾欃枪。艳如长杨较羽猎，蒙盾负羽驱鸾旌。高排霄汉跨箕尾，呼噏沆瀣游太清。未几直坠九渊底，察之无迹闻无声。幽入阴宫作鬼语，秘怪诙佹难为听。割然大明赤于火，景曜所鑅流为琼。似兹妙斡造化轴，可以小技相讥评。金石虽坚有销泐，文光亘古常晶荧。但忧拙工不知变，欲就郊衢施鼎曈。揖让周还固有节，其如绵鳷非法程。予从卯角业文史，意逞骁悍摧强勍。上师姬孔为察父，下视迁固犹诸兄。婴弓射侯在正鹄，路马在御悬游缨。温温腻纹蟠结绿，烨烨寒电生青萍。有时摛辞述帝霸，捷如屋上人建瓴。注空直泻绝留碍，不似潢潦为泓渟。应知敦本乃末艳，且咤彪外由中弸。年来惩艾剧芒刺，流汗浃背颜交蠙。如何窜身伏槁壤，乃能抗志凌霄峥。掞宫清庙须巨木，梁葩楚艳徒微馨。譬之出声有巨细，大块噫气真铿涘。蛙鸣蝉噪杂鼓吹，入耳唯觉成躭嘤。天人之间或有愧，何异冠服蒙狸狌。遥江上月素珠吐，嘉树弄景痴龙擎。维时万籁一时寂，耿耿银河涵玉绳。华川先生起我懒，搴衣踏月行空庭。扬今榷古益慷慨，抽关启钥成撄宁。先生文章正用世，殷盘周诰方争衡。知深固慊管鲍浅，交固未数金石贞。念斯辗转不成寐，吟声在吻号苍蝇。酸寒固或类贞曜，跅弛未必卑韩翃。故人守官在姑蔑，学林老虎文渊鲸。三年不见志纡郁，梦魂时逐晨风征。何时共宿若今夕，重把肝胆殷勤倾。
秋夜与子充论文退而赋诗一首因简子充并寄胡教授仲申
作者：宋濂
朝代：明
体裁：古风

太虚之气随物形，天声地声由此生。小或簸荡吼河海，大将触搏流风霆。天轮胶戾神鬼战，地轴挺拔蛟龙争。圈臼洼污各异奏，彯沙礜石咸齐鸣。灵功阖辟司至理，于喁徐疾缘天成。孰言坱圠妙不测，两间可配人为灵。戴首载趺上下位，布藏列府山河萦。肺为金官号钟磬，发声肇气从孩婴。自兹人音极万变，出无入有诚难名。喑哑吒叱泄忿懥，啸呼号噭摅幽情。吻牙喉舌审清浊，徵羽宫商分重轻。殊方虽假象胥译，至道不与人伪并。尼丘降神继群圣，因声为教文诸经。研穷阳阴序政事，吟咏情性臻和平。节文严谨名分正，假象植义昭天明。玄景无言圣人代，建中立极绥群萌。奠安海岳使效职，洗摩日月开重冥。籁鸣机动孚应速，风声所被来频仍。宋齐鲁卫既雾滃，蔡陈秦楚尤云蒸。棂哜真瘦造阃粤，抵排卑论归崇谹。太和融盎尽沾丐，物无疵疠玄休凝。杏坛迹芜铎声远，人凿私智先先登。钩钳捭阖势倾轧，坚白同异时頠炜。黄老玄虚涉溟涬，刑名惨覈纷峥嵘。九家狂流不可遏，绝港强欲齐东瀛。固云偏盭或害教，尚骋所学为骁腾。狂秦以降逮刘氏，不翅枯响随风行。黄茅白苇堕一色，编贝联珠夸九能。班扬枚马亦豪隽，竟溺下俗高难升。六代骈枝与俪叶，气澌辞顈犹骄矜。更唐历宋非不盛，律之六艺终难胜。要知声华有衰歇，以致学步多竛竮。人文本为载道具，次则纪事垂千龄。虽其功用霄壤隔，不应涧水非渊冰。玺书播告出丹凤，兵檄驰布飞红星。金匮石室董狐笔，戎功骏烈燕然铭。入室登歌侑庙乐，徇师能誓宣牲盟。章疏补天非炼石，谈辨保国逾长城。沾润自足配云雨，和协更可同箫笙。当其操觚欲鼓勇，收视返听探玄精。游鱼中钩曳深沚，巨兽投阱离丛坰。斯须朝崖变夕谷，惚恍西海为东陵。精神所至万物慑，橐籥亭毒纵复横。真醇鲁邦见郜鼎，冲雅高辛陈五韺。浑圆牍应振逸响，缛丽慎雀梳文翎。严森五刑布秋肃，华涧百卉含春荣。劲如韩彭将貔虎，仰揭斗柄麾欃枪。艳如长杨较羽猎，蒙盾负羽驱鸾旌。高排霄汉跨箕尾，呼噏沆瀣游太清。未几直坠九渊底，察之无迹闻无声。幽入阴宫作鬼语，秘怪诙佹难为听。割然大明赤于火，景曜所鑅流为琼。似兹妙斡造化轴，可以小技相讥评。金石虽坚有销泐，文光亘古常晶荧。但忧拙工不知变，欲就郊衢施鼎曈。揖让周还固有节，其如绵鳷非法程。予从卯角业文史，意逞骁悍摧强勍。上师姬孔为察父，下视迁固犹诸兄。婴弓射侯在正鹄，路马在御悬游缨。温温腻纹蟠结绿，烨烨寒电生青萍。有时摛辞述帝霸，捷如屋上人建瓴。注空直泻绝留碍，不似潢潦为泓渟。应知敦本乃末艳，且吒彪外由中弸。年来惩艾剧芒刺，流汗浃背颜交赪。如何窜身伏槁壤，乃能抗志凌霄峥。掞宫清庙须巨木，梁葩楚艳徒微馨。譬之出声有巨细，大块噫气真铿涘。蛙鸣蝉噪杂鼓吹，入耳唯觉成耽嘤。天人之间或有愧，何异冠服蒙狸狌。遥江上月素珠吐，嘉树弄景痴龙擎。维时万籁一时寂，耿耿银河涵玉绳。华川先生起我懒，搴衣踏月行空庭。扬今榷古益慷慨，抽关启钥成撄宁。先生文章正用世，殷盘周诰方争衡。知深固慊管鲍浅，交固未数金石贞。念斯辗转不成寐，吟声在吻号苍蝇。酸寒固或类贞曜，跅弛未必卑韩翃。故人守官在姑蔑，学林老虎文渊鲸。三年不见志纡郁，梦魂时逐晨风征。何时共宿若今夕，重把肝胆殷勤倾。
秦宫谣二首
作者：宋濂
朝代：明

筝雁斜行缀春柱，内家学得凉州舞。九枝灯死月色青，犹记君王梦中语。五坊小儿骑骏马，翠蛾彩女斗花鹑。御路泥深龙辇过，小队黄衣四十人。
秦宫谣二首·其一
作者：宋濂
朝代：明
体裁：古风

筝雁斜行缀春柱，内家学得凉州舞。九枝灯死月色青，犹记君王梦中语。
秦宫谣二首·其二
作者：宋濂
朝代：明
体裁：古风

五坊小儿骑骏马，翠蛾彩女斗花鹑。御路泥深龙辇过，小队黄衣四十人。
答胡将军
作者：宋濂
朝代：明
体裁：古风

将军去征蛮，军气如鹰扬。宝剑白玉璏，铁马青丝缰。旌甲带亮月，笳箫激清商。韩彭当后拒，褒鄂作前行。顾盼多姿态，出入生容光。奋迅东海滨，海水为腾骧。定如汉贰师，去縳楼兰王。想见凯旋时，横槊赋篇章。椎牛飨壮士，歌之侑行觞。功勋名鼎鼐，永世不能忘。
简吴山长
作者：宋濂
朝代：明
体裁：五言律诗

先生天下士，鬓白渐将翁。官卑遭俗骂，家破坐诗穷。秋林崖荔雨，春浦鲤鱼风。尽是相思处，如何学燕鸿。
紫髯公子行
作者：宋濂
朝代：明
体裁：古风

紫髯公子五花骢，蛇矛犀甲八扎弓。黄昏冲入北营去，衮衮流星天上红。十万雄兵若秋隼，千瓮行酒须臾尽。太白在天今岁高，千旄指处皆齑粉。凉州白骑少年儿，紫绣麻䪗来似罴。鸦翎羽箭始一发，射翻不翅牛尾狸。紫髯紫髯勇无比，愧杀生须诸妇女。当年冠剑图麒麟，何曾三目异今人。
紫髯公子行
作者：宋濂
朝代：明

紫髯公子五花骢，蛇矛犀甲八紥弓。黄昏冲入北营去，衮衮流星天上红。十万雄兵若秋隼，千瓮行酒须臾尽。太白在天今岁高，千旄指处皆齑粉。凉州白骑少年儿，紫绣麻来似罴。鸦翎羽箭始一发，射翻不翅牛尾狸。紫髯紫髯勇无比，愧杀生须诸妇女。当年冠剑图麒麟，何曾三目异今人。
艳阳祠三首
作者：宋濂
朝代：明

南国家人玉作腰，闹装香带斩新雕。醉骑宝马踏青云，嘶入城东第四桥。九子金铃出九龙，流苏杂彩蹙芙蓉。东风不管花无力，吹满昭阳第一宫。几番花信逐时添，诸柘新篘酒正甜。莫道晓风犹料峭，内家新赐却寒帘。
艳阳祠三首·其三
作者：宋濂
朝代：明
体裁：七言绝句

几番花信逐时添，诸柘新篘酒正甜。莫道晓风犹料峭，内家新赐却寒帘。
艳阳祠三首·其二
作者：宋濂
朝代：明
体裁：七言绝句

九子金铃出九龙，流苏杂彩蹙芙蓉。东风不管花无力，吹满昭阳第一宫。
艳阳祠三首宜兴强如心避地而归扁其居曰复初斋来徵余诗·其二
作者：宋濂
朝代：明
体裁：七言绝句

避地归来景物迁，白烟凉草思凄然。摩挲为问庭前树，不见苍髯已十年。
艳阳祠（三首。效唐人体）
作者：宋濂
朝代：明
体裁：七言绝句

南国家人玉作腰，闹装香带斩新雕。醉骑宝马踏青云，嘶入城东第四桥。
蛟门春晓图歌
作者：宋濂
朝代：明
体裁：古风

瀛海无垠，波涛吐吞。涵浴日月，参契鬼神。怪山如云自天坠，万丈壁立蛟为门。南有金鸡之俯啄，北有猛虎之雄蹲。值狞飙兮奋扬，束怒潮兮腾奔。掷玉毬兮干霄，洒轻雾兮飞尘。雪山冰崖之可怖可愕兮，帆樯簸荡不可遏，恍疑下上于星辰。晨鸡一鸣海色白，层霞绚彩光如璊。纵横闪铄缚不定，海神推上黄金盆。灵境飘摇在世外，髣髴直至扶桑村。何人结屋于其间，云是甬东才子开琼关。云间吹箫双鹤下，坐聆环佩声珊珊。有时共谈三十六洞之秘笈，绿文赤字可以镌苍顽。猿拾花兮春片，鱼泳昼兮晴湾。日媚嫣红桃点点，风入凉翠松翻翻。中襟濯尽万斛之黄埃兮，不知声利是何物，便思紫府跻真班。黄鹤山人列仙儒，九霞为冠青绡裾。手提五色珊瑚株，幻出一幅真形图。令人毛骨动飒爽，思乘灏气超清都。清都中有十二楼，往来尽入琼姬俦。金符玉节锦臂韝，白台度曲弹箜篌，双成按拍歌莫愁。我愁正孤绝，我兴欲飞越，矫首东望神光发。蓬壶春残瑶草殷，麟洲芝生翠环结。我爱仙人萼绿华，面如莲花双鬓鸦。几年相期饭胡麻，至今不来云路遐。何须龙虎鼎中求丹砂，何须天河稳泛牛斗槎。但令坎离交媾翻三车，气毋不动生黄芽。我赋蛟门歌，细看铜狄时摩娑。长绳孰为羁羲娥，白石应泐金还磨。不学长生将奈何，不学长生将奈何。
行路难
作者：宋濂
朝代：明
体裁：乐府曲辞

笋舆向江行，十步四三曲。日落天渐昏，栖止怜不夙。有如丧家狗，望望共奔逐。遥见洲渚边，凋杨失新绿。一室小如舟，偶值酒新熟。主翁面如鬼，行步苦彳亍。延坐白木床，发问极羞缩。百钱买一斗，聊诳先生腹。执觞未及饮，所睹甚怪促。昂昂舶上下，头缠布一幅。两胫赤如染，俟食类饥鹄。忽然来共席，迫我汗如沐。弃酒出倚闾，远吸江上渌。青山向我笑，不语意良足。居常务标致，今此毋乃俗。少时凶悍徒，几欲塞破屋。喧嚣呈百伎，丑恶难具录。生平见未曾，五藏为反覆。瞠目久不语，情思殊隘蹙。晚入一窝卧，槁秸纷不束。瓦穿星似筛，壁坏风如镞。水车贴四畔，转足碍轮轴。解装暂一息，何异树下宿。萧晨出门去，轩豁骋遐瞩。远岭收片云，前汀落双鹜。即景政自佳，抚怀欲成哭。天地虽无私，人事有倚伏。台观变坑阱，衽席为韔箙。休嗟行路难，羊肠乃平陆。
行路难（丙戌秋作）
作者：宋濂
朝代：明

筍舆向江行，十步四三曲。日落天渐昏，栖止怜不夙。有如丧家狗，望望共奔逐。遥见洲渚边，凋杨失新绿。一室小如舟，偶值酒新熟。主翁面如鬼，行步苦彳亍。延坐白木床，发问极羞缩。百钱买一斗，聊诳先生腹。执觞未及饮，所睹甚怪促。昂昂舶上下，头缠布一幅。两胫赤如染，俟食类饥鹄。忽然来共席，迫我汗如沐。弃酒出倚闾，远吸江上渌。青山向我笑，不语意良足。居常务标致，今此毋乃俗。少时凶悍徒，几欲塞破屋。喧嚣呈百伎，丑恶难具录。生平见未曾，五藏为反覆。瞠目久不语，情思殊隘蹙。晚入一窝卧，槁秸纷不束。瓦穿星似筛，壁坏风如镞。水车贴四畔，转足碍轮轴。解装暂一息，何异树下宿。萧晨出门去，轩豁骋遐瞩。远岭收片云，前汀落双鹜。即景政自佳，抚怀欲成哭。天地虽无私，人事有倚伏。台观变坑阱，衽席为韔箙。休嗟行路难，羊肠乃平陆。
赠刘俊民先辈
作者：宋濂
朝代：明

刘君卓荦士，出知诗书胄。眉目俨如画，幽花眩晴昼。踉跄忽来谒，进退颇温茂。自言宅偃师，家昔千金富。大父名法从，累累印悬绶。文辞补元化，求者辄奔走。继此簪缨余，矜庄事雕镂。无食不凫翠，有衣总文绣。兰舟盟津水，蜡屐穀城岫。或骑紫骝马，深林出从兽。黄须年少儿，执矢列先后。一发巧中肋，欢声溢郊囿。狼兔悬宝鞍，归来荐清酎。燕姬白如雪，时唱清角侑。人意天上郎，雌伏不敢雊。一旦黄金尽，其事乃大谬。渔樵来争席，傔媵或昂脰。愤来气屡绝，十起九颠仆。折节去读书，攻苦分句投。初如蛇入筒，渐类雏脱矰。把笔学为文，众色纷采就。又恐误儒冠，杂艺亦兼究。雅琴辨商宫，古文参篆籀。六物推休祥，八卦占爻繇。更参九箴法，俞穴别肤腠。闻棋与握槊，赌胜欲起斗。不觉疾声呼，有若熊虎吼。最便结风舞，唯恐技难售。偶逢玳筵张，肴核列饤饾。酒酣两耳热，徐起整衿袖。文鸾侧惸翎，皓鹤仰褰噣。蹑节眄盘鼓，回旋逐音奏。虽得诸工怜，不博两眉皱。使者天上来，会合诚薢茩。负书亟从之，何翅杵投臼。三河及幽并，无地不驰骤。登高或吊古，感时更怀旧。恨无息肩所，若沈疴待灸。前年往龙漠，气序异常候。八月雪即飞，一夜三尺厚。今年度庾岭，热气甚蒸镏。老梅虽未花，铁干倚云瘦。欲俟喘息定，阴厓聊宿留。王虺长过竹，矫首出嵚窦。日光夹明镜，铄我汗如沤。闲目但待噬，有术不暇祝。性命鸿毛轻，几被山鬼蹂。年来自惩创，此险安可复。俯思十载间，行事贱如畜。徒然召悲辛，寸禄焉能收。即将巢云松，终老友猿狖。予闻心鼻酸，宛若身在疚。于时十月交，日月会龙犭尨。霜风吹人急，层衣悉穿漏。百龄驹过隙，胡不重栖宿。须知学践形，庶不惭载覆。勺水当离尊，赠诗比粮糗。归欤勿久留，吾言不能又。
赠刘俊民先辈
作者：宋濂
朝代：明
体裁：古风

刘君卓荦士，出知诗书胄。眉目俨如画，幽花眩晴昼。踉跄忽来谒，进退颇温茂。自言宅偃师，家昔千金富。大父名法从，累累印悬绶。文辞补元化，求者辄奔走。继此簪缨馀，矜庄事雕镂。无食不凫翠，有衣总文绣。兰舟盟津水，蜡屐谷城岫。或骑紫骝马，深林出从兽。黄须年少儿，执矢列先后。一发巧中肋，欢声溢郊囿。狼兔悬宝鞍，归来荐清酎。燕姬白如雪，时唱清角侑。人意天上郎，雌伏不敢雊。一旦黄金尽，其事乃大谬。渔樵来争席，傔媵或昂脰。愤来气屡绝，十起九颠仆。折节去读书，攻苦分句投。初如蛇入筒，渐类雏脱矰。把笔学为文，众色纷采就。又恐误儒冠，杂艺亦兼究。雅琴辨商宫，古文参篆籀。六物推休祥，八卦占爻繇。更参九箴法，俞穴别肤腠。闻棋与握槊，赌胜欲起斗。不觉疾声呼，有若熊虎吼。最便结风舞，唯恐技难售。偶逢玳筵张，肴核列饤饾。酒酣两耳热，徐起整衿袖。文鸾侧茕翎，皓鹤仰褰噣。蹑节眄盘鼓，回旋逐音奏。虽得诸工怜，不博两眉皱。使者天上来，会合诚薢茩。负书亟从之，何翅杵投臼。三河及幽并，无地不驰骤。登高或吊古，感时更怀旧。恨无息肩所，若沈疴待灸。前年往龙漠，气序异常候。八月雪即飞，一夜三尺厚。今年度庾岭，热气甚蒸镏。老梅虽未花，铁干倚云瘦。欲俟喘息定，阴厓聊宿留。王虺长过竹，矫首出嵚窦。日光夹明镜，铄我汗如沤。闲目但待噬，有术不暇祝。性命鸿毛轻，几被山鬼蹂。年来自惩创，此险安可复。俯思十载间，行事贱如畜。徒然召悲辛，寸禄焉能收。即将巢云松，终老友猿狖。予闻心鼻酸，宛若身在疚。于时十月交，日月会龙狵。霜风吹人急，层衣悉穿漏。百龄驹过隙，胡不重栖宿。须知学践形，庶不惭载覆。勺水当离尊，赠诗比粮糗。归欤勿久留，吾言不能又。
赠虎髯生诗
作者：宋濂
朝代：明
体裁：古风

虎髯生，铁铸形，金铸声，双睛闪烁如怒鹰。东飞欲尽三韩地，西飞要绝康居城。刺刺论世事，满口吐甲兵。于焉栫长图，于焉建交营。地联大牙霜月苦，天控虎口䨧云冥。若笑我言狂，我醉勿复醒。十万生灵定齑粉，夜半鬼燐烧空青。南方大诸侯，闻之心胆惊。便遣使者持弓旌，招之至麾下泄此气峥嵘。生出谢使者，人言慎勿听。逃入积翠巢崚嶒，身衣鹿皮明，首冠竹箨撑，窣窣起向松风行。虎髯生，狂似李，粗似彭，何不执取红氂丈二鎗，搴旗斩将声谹谹。
赠阎希曾参政山东诗
作者：宋濂
朝代：明
体裁：四言诗

山东钜藩，统府惟六。民物阜蕃，土地饶沃。宸衷轸之，百司棋布。谁挈其纲，政乃无斁。乃诏近臣，尔钝尔往。宣朕至怀，参佐其长。臣钝曰吁，臣恐弗胜。方岳重镇，厥任匪轻。帝曰俞哉，尔毋固辞。精白一心，力行无疑。钝拜稽首，即日启行。君臣一心，共底隆平。我知阎子，有学有文。五色灿然，出类超群。子之往矣，期建功勋。贮见政绩，迈于古人。古人有云，尽瘁国事。子尚勉旃，服之毋忒。
走笔送金贤良
作者：宋濂
朝代：明
体裁：七言律诗

飘零已觉二毛侵，且向西风问苦吟。蜃雨蛮烟十年梦，龙韬豹略一生心。星垂钟阜知天近，水入秦淮似海深。不是秋帆连夜发，典衣呼酒共登临。
越歌
作者：宋濂
朝代：明

恋郎思郎非一朝，好似并州花剪刀。一股在南一股北，几时裁得合欢袍？
越歌八首
作者：宋濂
朝代：明

劝郎莫食鉴湖鱼，劝郎莫弃别时衣。湖中鲤鱼好寄信，别时衣有万条丝。恋郎思郎非一朝，好似并州花剪刀。一股在南一股北，几时裁得合欢袍。越王台下是侬家，一尺龙梭学织纱。愿郎莫栽梨子树，遮却房前夜合花。溪头送郎上兰舟，独宿春风燕子楼。溪水有时乾到底，不如侬泪四时流。阿侬羞杀黄帽郎，桂舟兰楫藻中藏。芦竹生花秋满地，棹歌才动便寻榔。粉痕随泪湿春罗，郎似芭蕉侬似荷。荷叶团圆映莲蕊，不比芭蕉纹路多。为郎有意办罗裳，绣成花鸟好文章。黄昏含愁不敢剪，只恐分开双凤凰。春望山头松百株，若耶溪里好黄鱼。黄鱼上得青松树，阿侬始是弃郎时。
越歌八首·其七
作者：宋濂
朝代：明
体裁：古风

为郎有意办罗裳，绣成花鸟好文章。黄昏含愁不敢剪，只恐分开双凤凰。
越歌八首·其二
作者：宋濂
朝代：明
体裁：古风

恋郎思郎非一朝，好似并州花剪刀。一股在南一股北，几时裁得合欢袍。
越歌八首·其五
作者：宋濂
朝代：明
体裁：古风

阿侬羞杀黄帽郎，桂舟兰楫藻中藏。芦竹生花秋满地，棹歌才动便寻榔。
越歌八首·其六
作者：宋濂
朝代：明
体裁：古风

粉痕随泪湿春罗，郎似芭蕉侬似荷。荷叶团圆映莲蕊，不比芭蕉纹路多。
越歌八首·其四
作者：宋濂
朝代：明
体裁：古风

溪头送郎上兰舟，独宿春风燕子楼。溪水有时乾到底，不如侬泪四时流。
越歌（八首。约杨推官同赋）
作者：宋濂
朝代：明
体裁：古风

劝郎莫食鉴湖鱼，劝郎莫弃别时衣。湖中鲤鱼好寄信，别时衣有万条丝。
越歌（八首。约杨推官同赋）
作者：宋濂
朝代：明
体裁：古风

春望山头松百株，若耶溪里好黄鱼。黄鱼上得青松树，阿侬始是弃郎时。
越歌（八首。约杨推官同赋）
作者：宋濂
朝代：明
体裁：古风

越王台下是侬家，一尺龙梭学织纱。愿郎莫栽梨子树，遮却房前夜合花。
送刘赞府之官都昌五十韵
作者：宋濂
朝代：明

都昌古鄡阳，旧号为江国。右拒落星湾，左据彭蠡泽。岩霏朝散蠙，川景时眩白。居然风气会，生聚密如织。名区列象犀，高楼发箫笛。酒帘杏花园，渔市摐洲栅。盛极理必衰，楚氛忽陵斥。连云六千家，一炬半天赤。积尸成坡陀，冻血凝洛泽。瑟瑟触髅语，多在风雨夕。今春疆理复，尽出将军力。庙堂遣良令，铲茅辨街陌。生茨四五椽，足憩王乔舄。日出绾铜章，瞠目销岑阒。隶卒瘦如竹，见人犹辟易。似闻庭除间，夜有黑虎迹。又烦刘赞府，共树怀柔绩。定知灰籥应，岂假龟墨食。赞府实奇才，不用髯如戟。玉立伟丈夫，见者改颜色。文字五千卷，肠胃觉充塞。摛辞夺春花，艳艳美堪摘。吟酣或挥翰，龙蛇出肘腋。阴灵助变化，凌厉意惨黑。人夸胜玙璠，自谓聊戏剧。兼攻刑法家，儒术共缘饰。应能不负丞，奇略肥民瘠。墙阴或艺桑，中丁皆袯。勿羡翻经台，学着登山屐。可怜康乐公，却类弥天释。勿升元辰山，去踏马蹄石。丹灶白草秋，青鸟书难觅。勿栖五柳馆，惊见元亮宅。仕隐各有心，忘世非良则。当如陈大夫，树陂寿民脉。令名垂无穷，晴波共洋溢。我辞固强聒，君子宜慎择。时当九月交，凉气压离席。黄花如窥人，啼蛩似留客。新蟹斫金瘦，甘酿拍琼液。饮余志慨慷，狂语忘岸帻。执手立沙头，欲别貌还戚。顾予诚缪悠，颇有书传癖。造文应时需，不异陪篸役。扼吭操左袪，立志在必得。每藉翰墨润，粲粲有精魄。西风片帆张，遽作千里隔。仓皇车折轮，颠沛禽铩翮。不知孤月夜，何人破愁寂。傥有尺素书，早寄凌风翼。
送刘赞府之官都昌五十韵
作者：宋濂
朝代：明
体裁：古风

都昌古鄡阳，旧号为江国。右拒落星湾，左据彭蠡泽。岩霏朝散赪，川景时眩白。居然风气会，生聚密如织。名区列象犀，高楼发箫笛。酒帘杏花园，渔市蘋洲栅。盛极理必衰，楚氛忽陵斥。连云六千家，一炬半天赤。积尸成坡陀，冻血凝洛泽。瑟瑟触髅语，多在风雨夕。今春疆理复，尽出将军力。庙堂遣良令，铲茅辨街陌。生茨四五椽，足憩王乔舄。日出绾铜章，瞠目销岑阒。隶卒瘦如竹，见人犹辟易。似闻庭除间，夜有黑虎迹。又烦刘赞府，共树怀柔绩。定知灰籥应，岂假龟墨食。赞府实奇才，不用髯如戟。玉立伟丈夫，见者改颜色。文字五千卷，肠胃觉充塞。摛辞夺春花，艳艳美堪摘。吟酣或挥翰，龙蛇出肘腋。阴灵助变化，凌厉意惨黑。人夸胜玙璠，自谓聊戏剧。兼攻刑法家，儒术共缘饰。应能不负丞，奇略肥民瘠。墙阴或艺桑，中丁皆袯襫。勿羡翻经台，学著登山屐。可怜康乐公，却类弥天释。勿升元辰山，去踏马蹄石。丹灶白草秋，青鸟书难觅。勿栖五柳馆，惊见元亮宅。仕隐各有心，忘世非良则。当如陈大夫，树陂寿民脉。令名垂无穷，晴波共洋溢。我辞固强聒，君子宜慎择。时当九月交，凉气压离席。黄花如窥人，啼蛩似留客。新蟹斫金瘦，甘酿拍琼液。饮馀志慨慷，狂语忘岸帻。执手立沙头，欲别貌还戚。顾予诚缪悠，颇有书传癖。造文应时需，不异陪篸役。扼吭操左袪，立志在必得。每藉翰墨润，粲粲有精魄。西风片帆张，遽作千里隔。仓皇车折轮，颠沛禽铩翮。不知孤月夜，何人破愁寂。傥有尺素书，早寄凌风翼。
送叶明府之官郫县
作者：宋濂
朝代：明
体裁：七言绝句

文章才子之官去，见说郫筒酒正醲。饮罢细观循吏传，莫缘山色忆芙蓉。
送方生还宁海
作者：宋濂
朝代：明
体裁：古风

昔在词垣时，英材常骏奔。水碧与金膏，价重骇见闻。终然无根蒂，敛散空中云。方生海上来，玉栗而春温。袖携絺绣书，面带黼黻纹。揖逊入礼域，陈义陵秋旻。同餐太仓米，共勘典与坟。潜将索幽邃，穹欲攀嶙峋。蹈雪忽言别，涉险涛江津。梅花似相怜，沿途慰孤颦。湛恩来九天，悯吾发如银。特敕还故山，许与烟霞亲。生闻抱经来，处此寂寞滨。莽苍叩大始，溟涬穷无垠。宇宙所管摄，载籍所敷陈。巨细钩钳之，若大乐建均。律吕按高下，宫商肃君臣。鬯和免惉懘，叠奏归绎纯。桑濮俟挥斥，淫哇竟何存。黄钟压瓦缶，庭燎灭荒磷。似兹稽古力，可敌龛定勋。濡毫写雄颢，势欲移峨岷。漏泄混沌窍，出入造化神。变幻波起伏，清温玉璘珣。尽抽神奇秘，不堕臭腐尘。所以日出之，逾见光景新。山鬼当洒泣，湘灵且逡巡。振古著作家，后先胡缤纷。岂知万牛毛，难媲一角麟。古今二千载，有如星在辰。岂意荒砾中，获此席上珍。予生发未燥，立言鄙河汾。结交一世士，暮齿越七旬。妍蚩与楛良，入目无留痕。自非病狂易，颠倒甲与矜。宁因一学徒，谀辞浪云云。大言心不怍，只为所见真。生今有行期，序饮松竹根。笑摘黄金花，起泛青瑶尊。酒酣双耳热，剧论如抽缗。岂无赠别言，有意须当遵。真儒在用世，宁能滞弥文。文繁必丧质，适中乃彬彬。有虞号多士，九官展经纶。惟时亮天工，外夷悉来宾。不闻有著书，鼓荡摩乾坤。生乃周容刀，生乃鲁玙璠。道贵器乃贵，何须事空言。孳孳务践行，勿负七尺身。敬义以为衣，忠信以为冠。慈仁以为佩，廉知以为鞶。特立睨千古，万象昭无昏。此意竟谁知，为尔言谆谆。无徒谓强聒，一一宜书绅。
送方生还宁海（并序）
作者：宋濂
朝代：明

洪武丙辰，予官禁林，宁海方生以文为贽，一览辄奇之，馆置左右，与其谈经，历三时乃去。明年丁巳，予蒙恩谢事，还浦阳，生复执经来侍，凡理学渊源之统，人文绝续之寄，盛衰几微之载，名物度数之变，无不肆言之。离析于一丝，而会归于大通。生精敏绝伦，每粗发其端，即能逆推而底于极，本末兼举，细大弗遗。见于论著，文义森蔚，千变万态，不主故常，而辞意濯然常新。细占其进修之功，日有异而月不同，仅越四春秋而已英发光著如斯，使后四春秋，则其所至又不知为何如。以近代言之，欧阳少师、苏长公辈姑置未论，自余诸子与之角逐于文艺之场，不识孰为后而孰为先也。予今为此说，人必疑予之过情，后二十余年，当信其为知言，而称许生者非过也。庚申之秋，生以不见大母久，将归省焉，予深惜其去，为赋是诗。昔在词垣时，英材常骏奔。水碧与金膏，价重骇见闻。终然无根蒂，敛散空中云。方生海上来，玉栗而春温。袖携絺绣书，面带黼黻纹。揖逊入礼域，陈义陵秋旻。同餐太仓米，共勘典与坟。潜将索幽邃，穹欲攀嶙峋。蹈雪忽言别，涉险涛江津。梅花似相怜，沿途慰孤颦。湛恩来九天，悯吾发如银。特敕还故山，许与烟霞亲。生闻抱经来，处此寂寞滨。莽苍叩大始，溟涬穷无垠。宇宙所管摄，载籍所敷陈。巨细钩钳之，若大乐建均。律吕按高下，宫商肃君臣。鬯和免惉𰒒，叠奏归绎纯。桑濮俟挥斥，淫哇竟何存。黄钟压瓦缶，庭燎灭荒磷。似兹稽古力，可敌龛定勋。濡毫写雄颢，势欲移峨岷。漏泄混沌窍，出入造化神。变幻波起伏，清温玉璘珣。尽抽神奇秘，不堕臭腐尘。所以日出之，逾见光景新。山鬼当洒泣，湘灵且逡巡。振古著作家，后先胡缤纷。岂知万牛毛，难媲一角麟。古今二千载，有如星在辰。岂意荒砾中，获此席上珍。予生发未燥，立言鄙河汾。结交一世士，暮齿越七旬。妍蚩与楛良，入目无留痕。自非柴易，颠倒甲与矜。宁因一学徒，谀辞浪云云。大言心不怍，只为所见真。生今有行期，序饮松竹根。笑摘黄金花，起泛青瑶尊。酒酣双耳热，剧论如抽缗。岂无赠别言，有意须当遵。真儒在用世，宁能滞弥文。文繁必丧质，适中乃彬彬。有虞号多士，九官展经纶。惟时亮天工，外夷悉来宾。不闻有著书，鼓荡摩乾坤。生乃周容刀，生乃鲁玙璠。道贵器乃贵，何须事空言。孳孳务践行，勿负七尺身。敬义以为衣，忠信以为冠。慈仁以为佩，廉知以为鞶。特立睨千古，万象昭无昏。此意竟谁知，为尔言谆谆。无徒谓强聒，一一宜书绅。
送李生还四明诗
作者：宋濂
朝代：明
体裁：古风

北风何逶迤，雪花大于手。之子有远役，忍劝尊中酒。念子初来时，才思若茧丝。抽之已见绪，染就五色衣。被之行儒林，孰不生艳慕。跹跹媚学徒，三步亦回顾。余生老且至，秋发垂两肩。得之喜欲舞，如获宝璐然。素编耽清昼，青灯坐深夜。深玄欲忘寝，荐味如啖蔗。一朝别我去，何以释离忧。不禁秦淮水，流子江上舟。但愿逆风起，吹舟不得往。共穿钟阜云，时看白石长。风本无情物，岂能知我心。事既不能谐，赠言如赠金。须知九仞山，功或少一篑。学功随日新，慎毋中道废。群经耿明训，白日丽清天。苟徒溺文辞，萤爝欲争妍。姬孔亦何人，颜回了不异。肯堕盆盎中，当作瑚琏器。不见金谷园，琼芳委尘沙。泰山有乔松，老干凌苍霞。四海皆兄弟，知己独难遇。伯乐傥弗逢，盐车厄骐骥。明年二三月，罗山花正开。登高日骋望，迟子能重来。
送杨廉夫还吴浙
作者：宋濂
朝代：明
体裁：七言律诗

皓仙八十起商山，喜动天颜咫尺间。一代辽金归宋史，百年礼乐上春官。归心只忆鲈鱼鲙，野性岂随鸳鹭班。不受君王五色诏，白衣宣至白衣还。
送编修张仲藻还家毕姻
作者：宋濂
朝代：明
体裁：七言律诗

少年归娶奏金銮，喜得天颜一笑看。红锦裁云朝奠雁，紫箫吹月夜乘鸾。灵椿堂上承中馈，宝镜台前结合欢。从此梅花消息好，青绫不似玉堂寒。
送编修张仲藻还家毕姻
作者：宋濂
朝代：明

少年归娶奏金銮，喜得天颜一笑看。红锦裁云朝奠雁，紫箫吹月夜乘鸾。灵椿堂上承中馈，宝镜台前结合欢。从此梅花消息好，青绫不似玉堂寒。此诗见张宣《青阳集》附录，今误入《解缙集》。
送许时用还剡
作者：宋濂
朝代：明

尊酒都门外，孤帆水驿飞。青云诸老尽，白发几人归。风雨鱼羹饭，烟霞鹤氅衣。因君动高兴，予亦梦柴扉。
送钱允一还天台诗
作者：宋濂
朝代：明
体裁：古风

大明天子开鸿基，雄兵百万皆虎貔。东征西讨十馀载，变化不异云雷随。功成治定四海一，剖券分符恩泽施。前王遗制久已泯，钱氏世宝犹无亏。天使持书往徵取，有翁橐负来丹墀。鞠躬俯伏再拜起，旋解韬籍重重披。精铁锻成大逾瓦，中突傍偃形如箕。又如玄甗剖其半，一片玄玉谁瑕疵。凿窾填金文绚烂，笔画方整蟠蛟螭。誓辞三百有馀字，河山带砺无嫌疑。继陈五王有真像，仿佛犹是唐冠衣。腰围白玉金作跂，吻角左右分三髭。重瞳回光屡下照，笑语逾觉天颜怡。便敕大官给珍馔，上尊法酒浇琼卮。忆初唐纲既解纽，恣舞鰌鳝号狐狸。斗牛王气果凌厉，豫章占术元非欺。八都健卒猛如虎，指挥不异驱婴儿。罗平鸟图骋怪幻，内黄外白跳狂痴。龙剑一挥赴水死，大勋星日同照垂。因兹锡券代牲歃，彭城开府如三司。衣锦城空嘉树老，共守尚有三楼危。淳化元丰两进入，龙光曾受天王知。炎精讫录九鼎沸，一旦失去官河糜。岂伊神物欲变化，相逐雷剑为龙飞。孰知渔者一举网，所获非鳖还非龟。终然鬼物所诃护，不使光彩埋荒陂。泥涂沙砾幸免累，宝玉大弓欣有归。我知天意实有在，武肃弘烈何堪微。八州生灵数百万，拔出水火行中逵。子孙食报岂终极，政如稼穑随年肥。高牙大纛入黄阁，金章盭绶趋彤闱。不知堆床定几笏，但见肘印悬累累。七世珥貂未足儗，一门三戟终前衰。况翁文采烂五色，嗜古不管头如丝。秦淮呼酒话离别，远盼官舸如星驰。于时同云幂四野，势欲酿雪增寒威。行行若过表忠观，好剔苍藓看残碑。
送钱允一还天台诗
作者：宋濂
朝代：明

大明天子开鸿基，雄兵百万皆虎貔。东征西讨十馀载，变化不异云雷随。功成治定四海一，剖券分符恩泽施。前王遗制久已泯，钱氏世宝犹无亏。天使持书往徵取，有翁橐负来丹墀。鞠躬俯伏再拜起，旋解韬籍重重披。精铁锻成大逾瓦，中突傍偃形如箕。又如玄甗剖其半，一片玄玉谁瑕疵。凿窾填金文绚烂，笔画方整蟠蛟螭。誓辞三百有馀字，河山带砺无嫌疑。继陈五王有真像，仿佛犹是唐冠衣。腰围白玉金作跂，吻角左右分三髭。重瞳回光屡下照，笑语逾觉天颜怡。便敕大官给珍馔，上尊法酒浇琼卮。忆初唐纲既解纽，恣舞鳅鳝号狐狸。斗牛王气果凌厉，豫章占术元非欺。八都健卒猛如虎，指挥不异驱婴儿。罗平鸟图骋怪幻，内黄外白跳狂痴。龙剑一挥赴水死，大勋星日同照垂。因兹锡券代牲歃，彭城开府如三司。衣锦城空嘉树老，共守尚有三楼危。淳化元丰两进入，龙光曾受天王知。炎精讫录九鼎沸，一旦失去官河糜。岂伊神物欲变化，相逐雷剑为龙飞。孰知渔者一举网，所获非鳖还非龟。终然鬼物所诃护，不使光彩埋荒陂。泥涂沙砾幸免累，宝玉大弓欣有归。我知天意实有在，武肃弘烈何堪微。八州生灵数百万，拔出水火行中逵。子孙食报岂终极，政如稼穑随年肥。高牙大纛入黄阁，金章盭绶趋彤闱。不知堆床定几笏，但见肘印悬累累。七世珥貂未足儗，一门三戟终前衰。况翁文采烂五色，嗜古不管头如丝。秦淮呼酒话离别，远盼官舸如星驰。于时同云幂四野，势欲酿雪增寒威。行行若过表忠观，好剔苍藓看残碑。
送钱允一还天台诗（并序）
作者：宋濂
朝代：明

皇帝即位之二年，大将军帅师取燕都，西北州郡，次第皆平。越明年冬，上将郊祀天地，大告武成，念开国诸臣劳烈，锡以铁券，以申带砺之誓。下礼官议其制度，近臣奏言：“唐和陵时尝赐。钱武肃王十五世孙尚德实宝藏之。”上遣使者即其家访焉。尚德奉诏椟券及五王遗像上之。上御外朝观之，敕省臣宴于仪曹。已而尚德思东归，命还其券与像，以礼敦遣。钱氏宝有此券已五百载。宋淳化中，杭守臣尝连玉册进之。元丰五年，又进之。宋季兵乱，券沉官渭水中五十六年。元至顺二年，渔人获之，售于尚德之父世珪，迄今而尚德又进之。是尝三登天子之庭，其间或显或晦，虽若类灵物诃护，亦其子孙之多贤，能保守而弗坠也。尚德字允一，天台人。大明天子开鸿基，雄兵百万皆虎貔。东征西讨十余载，变化不异云雷随。功成治定四海一，剖券分符恩泽施。前王遗制久已泯，钱氏世宝犹无亏。天使持书往征取，有翁橐负来丹墀。鞠躬俯伏再拜起，旋解韬籍重重披。精铁锻成大逾瓦，中突傍偃形如箕。又如玄甗剖其半，一片玄玉谁瑕疵。凿窾填金文绚烂，笔画方整蟠蛟螭。誓辞三百有余字，河山带砺无嫌疑。继陈五王有真像，仿佛犹是唐冠衣。腰围白玉金作跂，吻角左右分三髭。重瞳回光屡下照，笑语逾觉天颜怡。便敕大官给珍馔，上尊法酒浇琼卮。忆初唐纲既解纽，恣舞鳝号狐狸。斗牛王气果凌厉，豫章占术元非欺。八都健卒猛如虎，指挥不异驱婴儿。罗平鸟图骋怪幻，内黄外白跳狂痴。龙剑一挥赴水死，大勋星日同照垂。因兹锡券代牲歃，彭城开府如三司。衣锦城空嘉树老，共守尚有三楼危。淳化元丰两进入，龙光曾受天王知。炎精讫录九鼎沸，一旦失去官河糜。岂伊神物欲变化，相逐雷剑为龙飞。孰知渔者一举网，所获非鳖还非龟。终然鬼物所诃护，不使光彩埋荒陂。泥涂沙砾幸免累，宝玉大弓欣有归。我知天意实有在，武肃弘烈何堪微。八州生灵数百万，拔出水火行中逵。子孙食报岂终极，政如稼穑随年肥。高牙大纛入黄阁，金章盭绶趋彤闱。不知堆床定几笏，但见肘印悬累累。七世珥貂未足拟，一门三戟终前衰。况翁文采烂五色，嗜古不管头如丝。秦淮呼酒话离别，远盼官舸如星驰。于时同云幂四野，势欲酿雪增寒威。行行若过表忠观，好剔苍藓看残碑。
送陈彦正教授之官富州
作者：宋濂
朝代：明
体裁：古风

我怀深袅君，灿烂双碧目。骑麟执春秋，从头细谳鞫。傅逮及爰书，法情无委曲。肯随三傅后，是非互倾覆。更惩汉专门，一经双鬓秃。牙签三万卷，过眼不再读。精华尽成咽，璺罅无不烛。一物苟不知，便类车脱毂。本根既硕茂，柯条遂芬郁。大肆文章手，直压百怪伏。绛蕤麒麟车，登载珠万斛。五色凤皇翎，光耀映简牍。收贮箧衍中，宝气尚可掬。至今空山陬，似闻鬼夜哭。当时入室者，陈子最神速。君时见子来，谓是新生犊。健捷类狮象，有手难加牿。见君复呼子，诲言甚谆复。六经汝甲胄，四子汝剑镞。濂洛汝金鼓，武夷汝橐絜。汝将汝心官，汝战汝邪欲。子即受命还，建起豹尾纛。城池坚如铁，寇来不得触。如此四三年，温若于阗玉。唯于进学锐，勇赴在一蹴。澹然水云心，不受世羁束。去向神泄山，依岩缚茅屋。拄颊数冥鸿，撷芳食群鹿。终然薜罗衣，莫蔽锦绣服。石门碧作山，怒泻千丈瀑。嵬眼与澒耳，雄特类岳渎。子尝往其中，坐候碧桃熟。柯峰与严濑，天下号奇瞩。星河羊裘轩，黑白纹楸局。或追隐者操，或授真人箓。嗒然竟忘归，不记南浦舳。龙兴大江西，丰城乃支属。郁葱君子林，中藏万鸿鹄。子今挟书行，有志当灌沃。英英我杞梓，芄芄我棫朴。菁菁我台莱，一一思乐育。须使鲁驺风，染遍荆楚俗。振衣别我去，我有再三祝。子如宛马驹，未得饱刍粟。方歅当见怜，使纵千里足。子如缑山鹤，六翩暂羞缩。仙人一下来，云笙恣驰逐。子材有如此，不久当食肉。岂如嚾哓徒，长困左右塾。祝罢更浩歌，歌意殊局促。只为良朋行，使我秋影独。寥寥风雨夜，灯花尚堪卜。
送黄伴读东还故里
作者：宋濂
朝代：明
体裁：古风

我昔弱龄时，辄侍而翁游。经畬日耕概，艺圃兼旁搜。泰山一以颓，欲往将安从。岂意麒麟儿，复出湖水东。尔年踰二十，文采昭清秋。灿灿五色锦，孰肯寘道周。一朝捧贡函，群彦让先登。毡墨新题处，祥云为之升。南宫虽免试，成均复渐摩。庭中传且叶，几见寒雨多。天子坐法宫，诏翻金匮书。尔独当青年，执笔与之俱。九年游降敕，持经赞藩王。出入禁闼中，衣分泥水香。有时献新文，跪诵黼扆前。帝曰尔小臣，才思何蝉联。声名落人间，一如潮水生。蛟龙助气势，坐使汀洲平。双亲在乌伤，不见今三年。青宫为奏请，即日乘舟旋。顾我发种种，与尔会神京。悬镫青照夜，不翅父子情。别言不忍出，况复为新吟。吟成意莫尽，一字一寸心。别去明早来，立业继而翁。翁名亘天地，不见初与终。持此赠尔行，棹发龙江麋。官书有严程，勿恋故山薇。
送黄尊师西还九宫山
作者：宋濂
朝代：明
体裁：古风

崔崔九宫山，翠蕤倚层青。飞观峙后先，宸奎烂晶荧。中有遁世翁，霞衣佩葱珩。仙徒一万指，执简听使令。年来遘兵燹，散走如流星。翁独牵青牛，寻云自躬耕。翠华幸江汉，扈从森幢旌。俯伏黄鹤矶，再拜陈中情。天日下照临，簪裳受馀荣。今又奉玺书，翩然觐神京。太官给珍膳，法酒双玉瓶。祗因逢景运，重瞻泰阶平。致使方外士，恩宠沾鸿灵。一旦赋归欤，行裾逐云轻。自言当弱冠，绿袍佐山城。风露感末疾，离家炼黄宁。药烹日月鼎，符参龙虎形。经中气象昭，玄览极窈冥。欲期起泥丸，翀飞出孩婴。名花满皇都，春风语流莺。景气非不饶，归思竟缠萦。芳岁去如矢，逝彼日堪惊。纯阳一销铄，重阴遂相乘。余闻重自愧，颠毛类枯茎。逐物尚役役，栖身亦㷀㷀。幸有一寸丹，能与万化并。何时滴秋露，相期注黄庭。
遣兴
作者：宋濂
朝代：明
体裁：古风

鹑衣皆恶颜，章绂无丑容。容颜未尝异，人心自不同。西邻起高楼，妖冶衒春秾。玳筵陈圆方，朝暮杂歌钟。东家席为门，著书述轩农。岂能望膏粱，糠覈亦不充。一门轩盖集，一门蟊罔空。是非千载定，奚恤达与穷。
镊白发
作者：宋濂
朝代：明

白发如青草，剪已竟还生。草青能变白，发白不复青。人生须知会有尽，紫马驮钱沽酒倾。昨日花如绣，今朝花作尘。人身一如花，何为长苦辛。古今富贵皆黄土，唯有青山解笑人。
镊白发·其一
作者：宋濂
朝代：明
体裁：古风

白发如青草，剪已竟还生。草青能变白，发白不复青。人生须知会有尽，紫马驮钱沽酒倾。
镊白发·其二
作者：宋濂
朝代：明
体裁：古风

昨日花如绣，今朝花作尘。人身一如花，何为长苦辛。古今富贵皆黄土，唯有青山解笑人。
阳翟新朱定甫赋
作者：宋濂
朝代：明

别苑蘼芜弄小花，平洲赪蔗开轻牙。春风如水极摇荡，流入天涯不识家。网轩栖尘远凝纸，青鸟不来红树死。雄鸾雌鹊此日分，惜杀娇䰟过遥渚。隔帘花影望微月，鸾桥似度龙绡袜。倏无忽有情柰何，泪洒杜鹃枝上血。碧箫曲歇粉痕灰，红脚蛛丝结镜台。望极官河斜雨外，时时疑是翠车回。黄雀风长雨洗枝，丹鱼出水赤光肥。遥天寥海绝行迹，翠减红销知为谁。曲阁香凝龙气暖，腻叶蟠花带云浅。正是双蛾巧唤愁，欲断应凭胡燕剪。滴泪和泥封锦书，书中一字一行啼。莫恨鲤鱼红尾短，随波好送到辽西。蹙衄鸡头徒若沸，绀房莲子光细细。折莲寄远被丝牵，舞鸾却识莲中薏。露渍银床金索冷，明月不言星靥靥。御街朝马响缨铃，几树梧桐鸦影淡。暗拭衰红出绮房，无心宫额贴花黄。秋裳未结鸳鸯缝，交刀裁破一帘霜。昔日翠翘今白葆，可惜韶容镜中老。纵使青天不解愁，凉榭芭蕉泣秋晓。兰烛啼红愁夜阑，江南清怨属哀弹。挑鬟斜凭玉栏干，报道金笼鹦鹉寒。镇帷犀重鲜室温，白天碎碎玉花纷。窗开云母不知夜，帐结流苏散锦文。盈盈小妾被流黄，抱瑟升楼发浩倡。铜龙漏极曙光动，驩绝竟忘寒夜长。祇恐愁红向春死，不死应须探春髓。龙刀切纸印冰花，贴在九华赪壁里。冉冉南光走冷圭，梅含春影与云齐。青丝玉壶具憔悴，井底生尘却解携。
阳翟新朱定甫赋·其一
作者：宋濂
朝代：明

别苑蘼芜弄小花，平洲赪蔗开轻牙。春风如水极摇荡，流入天涯不识家。网轩栖尘远凝纸，青鸟不来红树死。雄鸾雌鹊此日分，惜杀娇䰟过遥渚。隔帘花影望微月，鸾桥似度龙绡袜。倏无忽有情柰何，泪洒杜鹃枝上血。碧箫曲歇粉痕灰，红脚蛛丝结镜台。望极官河斜雨外，时时疑是翠车回。
阳翟新朱定甫赋·其一
作者：宋濂
朝代：明
体裁：古风

别苑蘼芜弄小花，平洲赪蔗开轻牙。春风如水极摇荡，流入天涯不识家。网轩栖尘远凝纸，青鸟不来红树死。雄鸾雌鹊此日分，惜杀娇魂过遥渚。隔帘花影望微月，鸾桥似度龙绡袜。倏无忽有情柰何，泪洒杜鹃枝上血。碧箫曲歇粉痕灰，红脚蛛丝结镜台。望极官河斜雨外，时时疑是翠车回。
阳翟新朱定甫赋·其三
作者：宋濂
朝代：明
体裁：古风

露渍银床金索冷，明月不言星靥靥。御街朝马响缨铃，几树梧桐鸦影淡。暗拭衰红出绮房，无心宫额贴花黄。秋裳未结鸳鸯缝，交刀裁破一帘霜。昔日翠翘今白葆，可惜韶容镜中老。纵使青天不解愁，凉榭芭蕉泣秋晓。兰烛啼红愁夜阑，江南清怨属哀弹。挑鬟斜凭玉栏干，报道金笼鹦鹉寒。
阳翟新朱定甫赋·其二
作者：宋濂
朝代：明
体裁：古风

黄雀风长雨洗枝，丹鱼出水赤光肥。遥天寥海绝行迹，翠减红销知为谁。曲阁香凝龙气暖，腻叶蟠花带云浅。正是双蛾巧唤愁，欲断应凭胡燕剪。滴泪和泥封锦书，书中一字一行啼。莫恨鲤鱼红尾短，随波好送到辽西。蹙衄鸡头徒若沸，绀房莲子光细细。折莲寄远被丝牵，舞鸾却识莲中薏。
阳翟新朱定甫赋·其四
作者：宋濂
朝代：明
体裁：古风

镇帷犀重鲜室温，白天碎碎玉花纷。窗开云母不知夜，帐结流苏散锦文。盈盈小妾被流黄，抱瑟升楼发浩倡。铜龙漏极曙光动，驩绝竟忘寒夜长。祇恐愁红向春死，不死应须探春髓。龙刀切纸印冰花，贴在九华赪壁里。冉冉南光走冷圭，梅含春影与云齐。青丝玉壶具憔悴，井底生尘却解携。
陶冠子折齿行
作者：宋濂
朝代：明

陶冠先生家海堧，玉作牙齿白且坚。非惟硬饼似刀截，左殽右胾咸能穿。一朝怪事发坐侧，狂童酗酒步若颠。手挥山斧作狸舞，纵横奋击何喧阗。先生惊起急驱遏，眼花落井无由悛。当时月黑不辨色，误落两齿声铿然。先生大痛几欲绝，吻角流血如流涎。掀呀口中开穴窦，唇腭一鼓风翩翩。譬之连城列埤垷，正阳双玷功非全。咀华从此惮强劲，却爱芳脆柔于绵。酒醺刺刺论世事，宫徵未必能清圆。东闾西井走相唁，先生便可总烦悁。跛足男儿尚节度，折臂刺史居台躔。但得锦心绣肠在，何忧健翮难飞骞。先生闻之只大噱，诬辞奚用来如泉。柔存刚缺古所戒，昭晰不异明星悬。余生？迫与物忤，藉此为鉴期无愆。两间分付妙不测，神奇臭腐相萦缘。但涉形形尽粗秽，县解定属虚无先。须知无趾别有趾，外累皆拨虫能天。犊白人育宁足虑，祸福相倚诚幽玄。江城五月藕花发，花气蒸雨浓如烟。且沽美酒对花饮，正有三百青铜钱。
陶冠子折齿行
作者：宋濂
朝代：明
体裁：古风

陶冠先生家海堧，玉作牙齿白且坚。非惟硬饼似刀截，左殽右胾咸能穿。一朝怪事发坐侧，狂童酗酒步若颠。手挥山斧作狸舞，纵横奋击何喧阗。先生惊起急驱遏，眼花落井无由悛。当时月黑不辨色，误落两齿声铿然。先生大痛几欲绝，吻角流血如流涎。掀呀口中开穴窦，唇腭一鼓风翩翩。譬之连城列埤垷，正阳双玷功非全。咀华从此惮强劲，却爱芳脆柔于绵。酒醺刺刺论世事，宫徵未必能清圆。东闾西井走相唁，先生便可总烦悁。跛足男儿尚节度，折臂刺史居台躔。但得锦心绣肠在，何忧健翮难飞骞。先生闻之只大噱，诬辞奚用来如泉。柔存刚缺古所戒，昭晰不异明星悬。余生�迫与物忤，藉此为鉴期无愆。两间分付妙不测，神奇臭腐相萦缘。但涉形形尽粗秽，县解定属虚无先。须知无趾别有趾，外累皆拨虫能天。犊白人育宁足虑，祸福相倚诚幽玄。江城五月藕花发，花气蒸雨浓如烟。且沽美酒对花饮，正有三百青铜钱。
陶冠子折齿行
作者：宋濂
朝代：明

陶冠先生家海堧，玉作牙齿白且坚。非惟硬饼似刀截，左殽右胾咸能穿。一朝怪事发坐侧，狂童酗酒步若颠。手挥山斧作狸舞，纵横奋击何喧阗。先生惊起急驱遏，眼花落井无由悛。当时月黑不辨色，误落两齿声铿然。先生大痛几欲绝，吻角流血如流涎。掀呀口中开穴窦，唇腭一鼓风翩翩。譬之连城列埤垷，正阳双玷功非全。咀华从此惮强劲，却爱芳脆柔于绵。酒醺刺刺论世事，宫徵未必能清圆。东闾西井走相唁，先生便可总烦悁。跛足男儿尚节度，折臂刺史居台躔。但得锦心绣肠在，何忧健翮难飞骞。先生闻之只大噱，诬辞奚用来如泉。柔存刚缺古所戒，昭晰不异明星悬。余生𥚹迫与物忤，藉此为鉴期无愆。两间分付妙不测，神奇臭腐相萦缘。但涉形形尽粗秽，县解定属虚无先。须知无趾别有趾，外累皆拨虫能天。犊白人育宁足虑，祸福相倚诚幽玄。江城五月藕花发，花气蒸雨浓如烟。且沽美酒对花饮，正有三百青铜钱。
韶光将暮芳事未经托物念时濡毫成句
作者：宋濂
朝代：明
体裁：古风

入春已三月，不见曜阳葩。有足限户阈，而能搴物华。芳林仅只尺，幰车日来过。缟李感明雪，赪桃凝崇霞。焱开通莺使，晖媚促䗬衙。要友具嘉游，岂乏玉鼻騧。钩白出川曲，采绿向层阿。行乐固云得，将军犹枕戈。
题倪元镇耕云图
作者：宋濂
朝代：明
体裁：五言绝句

看院留黄鹤，耕云种紫芝。天下书读尽，人间事不知。
题宗忠简公诰
作者：宋濂
朝代：明
体裁：古风

青城妖祲连云赭，瞻乌靡止龙在野。百年艺祖旧河山，万骑长驱若冰解。京城留守一世豪，仰天雪涕风萧骚。起扶白日照河北，赤手欲障三秋涛。义旂戛天天为泣，四方猛士闻风集。自期徇国与天通，岂谓忠言反难入。披肝上疏留至尊，乘舆不顾东南巡。拊床三叫大星落，非天弃宋良由人。功业无成志可纪，古来英杰多如此。君侯心事汉武侯，伟气英声冠千祀。我来已恨王世迟，不得亲观忠勇姿。每过乡邑发犹竖，纶诰况是当时为。却忆前朝司马死，章蔡群奸乘间起。国虽未乱政先亡，万里蒙尘从此始。吁嗟黼辈真奴臣，贼君致寇肥其身。姓名污眼尚欲呕，君侯在位能无嗔。侯乎侯乎慎勿嗔，谁使彼奴操国钧。君不见汴京礼乐正全盛，江南杜宇啼天津。
题宗忠简公诰（王黼时为少宰，署名诰上）
作者：宋濂
朝代：明

青城妖祲连云赭，犬羊在都龙在野。百年艺祖旧河山，万骑长驱若冰解。京城留守一世豪，仰天雪涕风萧骚。起扶白日照河北，赤手欲障三秋涛。义旂戛天天为泣，四方猛士闻风集。自期徇国与天通，岂谓忠言反难入。披肝上疏留至尊，乘舆不顾东南巡。拊床三叫大星落，非天弃宋良由人。功业无成志可纪，古来英杰多如此。君侯心事汉武侯，伟气英声冠千祀。我来已恨生世迟，不得亲观忠勇姿。每过乡邑发犹竖，纶诰况是当时为。却忆前朝司马死，章蔡群奸乘间起。国虽未乱政先亡，万里蒙尘从此始。吁嗟黼辈真奴臣，贼君致寇肥其身。姓名污眼尚欲呕，君侯在位能无嗔。侯乎侯乎慎勿嗔，谁使彼奴操国均。君不见汴京礼乐正全盛，江南杜宇啼天津。
题张子璿画林泉幽趣图
作者：宋濂
朝代：明
体裁：七言绝句

翩翩公子实仙才，笔下云泉泼翠开。若是人间逢此景，定应呼作小蓬莱。
题新竹图送张齐贤
作者：宋濂
朝代：明

猗猗淇园竹，写之纨扇中。持以奉翁寿，期翁如武公。猗猗淇园竹，阅岁常青青。持以奉翁寿，愿翁逾百龄。猗猗淇园竹，本根蔚且蕃。持以奉翁寿，显荣多子孙。
题新竹图送张齐贤·其一
作者：宋濂
朝代：明
体裁：古风

猗猗淇园竹，写之纨扇中。持以奉翁寿，期翁如武公。
题新竹图送张齐贤·其三
作者：宋濂
朝代：明
体裁：古风

猗猗淇园竹，本根蔚且蕃。持以奉翁寿，显荣多子孙。
题新竹图送张齐贤·其二
作者：宋濂
朝代：明
体裁：古风

猗猗淇园竹，阅岁常青青。持以奉翁寿，愿翁逾百龄。
题方方壶画钟山隐居图
作者：宋濂
朝代：明

飘飘方壶子，本是仙者伦。固多幻化术，笔下生白云。白云缥渺间，拔起青嶙峋。似是朱湖洞，笙鹤遥空闻。岂无许飞琼，烹芝噏华芬。鍊师从何来，面带山水文。相期守规中，结庵在云村。心游帝象先，神栖太乙根。我㖟上清诀，卫以龙虎君。内㴠玄命秘，一气中夜存。行当去采药，共入无穷门。
题方方壶画钟山隐居图
作者：宋濂
朝代：明
体裁：古风

飘飘方壶子，本是仙者伦。固多幻化术，笔下生白云。白云缥渺间，拔起青嶙峋。似是朱湖洞，笙鹤遥空闻。岂无许飞琼，烹芝噏华芬。鍊师从何来，面带山水文。相期守规中，结庵在云村。心游帝象先，神栖太乙根。我㖟上清诀，卫以龙虎君。内涵玄命秘，一气中夜存。行当去采药，共入无穷门。
题李太白观瀑布图
作者：宋濂
朝代：明
体裁：古风

长庚烨烨天之章，精英下化为酒狂。匡庐五老森开张，银河万丈挂石梁。下马傲睨立欲僵，耸肩袖手神扬扬。忆昔开元朝上皇，宫中赐食七宝床。淋漓醉墨蛟龙襄，人疑锦绣为肝肠，麾斥力士如犬羊。营营青蝇集于房，金銮不复承龙光。并州可识郭汾阳，不可丹阳逢永王。大风吹沙日为黄，狻猊哀啼闻夜郎。苍天欲使诗道昌，顿挫万物归奚囊。何处更觅延年方，北海天师八尺长。芙蓉作冠云为裳，授以蕊笈青琳琅。蓬莱屹起瀛海洋，群仙迟汝相徊翔。谁将粉墨图缣缃，顾我一见心伥伥。诗成仰视天苍茫，夜半太白生寒芒。
题李广利伐宛图
作者：宋濂
朝代：明

贰师城头沙浩浩，贰师城下多白草。六千铁骑随将军，风劲马鸣高入云。师行千里不畏苦，战士难教食黄土。上书天子引兵还，使者持刀遮玉关。乌孙轮台善窥伺，宛若不降轻汉使。玺书昨夜下敦煌，太白高高正吐芒。戍甲重徵十八万，居延少年最翘健。杀气漫漫日月昏，边尘冉冉旌旗乱。水工决水未绝流，旄竿已揭宛王头。执驱校尉青狐裘，牝牡三千聚若丘。惜哉五原白日晚，郅居水急㳺魂返。
题李广利伐宛图
作者：宋濂
朝代：明
体裁：古风

贰师城头沙浩浩，贰师城下多白草。六千铁骑随将军，风劲马鸣高入云。师行千里不畏苦，战士难教食黄土。上书天子引兵还，使者持刀遮玉关。乌孙轮台善窥伺，宛若不降轻汉使。玺书昨夜下敦煌，太白高高正吐芒。戍甲重徵十八万，居延少年最翘健。杀气漫漫日月昏，边尘冉冉旌旗乱。水工决水未绝流，旄竿已揭宛王头。执驱校尉青狐裘，牝牡三千聚若丘。惜哉五原白日晚，郅居水急游魂返。
题李息斋竹
作者：宋濂
朝代：明
体裁：五言律诗

别驾声名远，先生节行尊。百年耆旧尽，二老典刑存。已返辽城鹤，难招楚客魂。人间留翰墨，不独重玙璠。
题李易安书琵琶行
作者：宋濂
朝代：明

佳人薄命纷无数，岂独浔阳老商妇。青衫司马太多情，一曲琵琶泪如雨。此身已失将怨谁？世间哀乐长相随。易安写此别有意，字字欲诉中心悲。永嘉陈侯好奇士，梦里谬为儿女语。花颜国色草上尘，朽骨何堪污唇齿。生男当如鲁男子，生女当如夏侯女。千载秽迹吾欲洗，安得浔阳半江水！
题李易安所书琵琶行后
作者：宋濂
朝代：明
体裁：古风

佳人薄命纷无数，岂独浔阳老商妇。青衫司马太多情，一曲琵琶泪如雨。此身已失将怨谁，世间哀乐长相随。易安写此别有意，字字欲诉中心悲。永嘉陈侯好奇士，梦里缪为儿女语。花颜国色草上尘，朽骨何堪污唇齿。生男当如鲁男子，生女当如夏侯女。千年秽迹吾欲洗，安得浔阳半江水。
题李西山古木图
作者：宋濂
朝代：明
体裁：古风

营丘云昏朔风急，老蛟堕地作人立。震雷怒电破杳冥，山鬼野狐皆夜泣。李侯城南射虎归，手裂生绡吞墨汁。狂呼袒臂写此图，云雾晦冥元气湿。回看荒原万枯树，颜色惨澹神尽戢。乃知妙夺玄化功，庸史如林岂能识。当时二李如二龙，俊气英声动都邑。百年灾变不须臾，骥去图存安可絷。君不见风流人物今已徂，岂特丹青绝代无。
题段将军征羌图
作者：宋濂
朝代：明
体裁：古风

西域都护多男儿，护羌校尉仍出师。生羌八种来寇塞，白剑欲接双龙飞。凡亭山上血漂杵，奢延泽中鬼应语。至今有花皆成丹，疑是当年血未乾。
题玄麓山八景 其一 桃花涧
作者：宋濂
朝代：明
体裁：古风

桃花满灵涧，树老不计春。白云如可问，为觅种桃人。
题玄麓山八景 其七 飞雨洞
作者：宋濂
朝代：明

飞泉洒成雨，洗尽尘土胸。欲持青芙蕖，去㴞赤鲩公。
题玄麓山八景 其七 飞雨洞
作者：宋濂
朝代：明
体裁：古风

飞泉洒成雨，洗尽尘土胸。欲持青芙蕖，去滔赤鲩公。
题玄麓山八景 其三 钓雪矶
作者：宋濂
朝代：明
体裁：古风

钓雪立苍矶，入夜鱼不食。不食非水寒，自是钩大直。
题玄麓山八景 其二 凤箫台
作者：宋濂
朝代：明
体裁：古风

箫史去已远，朱鸟不下来。幸有山头月，怜来入酒杯。
题玄麓山八景 其五 饮鹤川
作者：宋濂
朝代：明
体裁：古风

渴鹤忽飞来，爱此一勺清。五湖非不多，恐染凫鹜腥。
题玄麓山八景 其八 蕊珠岩
作者：宋濂
朝代：明
体裁：古风

吟上蕊珠岩，诗成不敢写。疑有绿毛仙，洗髓梅花下。
题玄麓山八景 其六 五折泉
作者：宋濂
朝代：明
体裁：古风

一汲复一汲，有若步云梯。终然投东意，万折不肯西。
题玄麓山八景 其四 翠霞屏
作者：宋濂
朝代：明
体裁：古风

古石不改色，绛绿自成围。谁裁一片霞，为我制秋衣。
题玄麓山八景·桃花涧
作者：宋濂
朝代：明

桃花满灵涧，树老不计春。白云如可问，为觅种桃人。箫史去已远，朱鸟不下来。幸有山头月，怜来入酒杯。钓雪立苍矶，入夜鱼不食。不食非水寒，自是钩大直。古石不改色，绛绿自成围。谁裁一片霞，为我制秋衣。渴鹤忽飞来，爱此一勺清。五湖非不多，恐染凫鹜腥。一汲复一汲，有若步云梯。终然投东意，万折不肯西。飞泉洒成雨，洗尽尘土胸。欲持青芙蕖，去㴞赤鲩公。吟上蕊珠岩，诗成不敢写。疑有绿毛仙，洗髓梅花下。
题王允冈山斋
作者：宋濂
朝代：明

幽人宅一区，卜筑在阳羡。铜官矗苍翠，白云递隐见。溪水抱村流，触石成洄漩。鹤巢古松枝，鱼残花片。清景乐高闲，雅情任狂狷。山林足肥遁，轩车忘慕恋。心静养长年，世荣倏惊电。寄言谢逋客，重修《逸民传》。
题王允冈山斋
作者：宋濂
朝代：明

幽人宅一区，卜筑在阳羡。铜官矗苍翠，白云递隐见。溪水抱村流，触石成洄漩。鹤巢古松枝，鱼？残花片。清景乐高闲，雅情任狂狷。山林足肥遁，轩车忘慕恋。心静养长年，世荣倏惊电。寄言谢逋客，重修《逸民传》。
题王允冈山斋
作者：宋濂
朝代：明
体裁：古风

幽人宅一区，卜筑在阳羡。铜官矗苍翠，白云递隐见。溪水抱村流，触石成洄漩。鹤巢古松枝，鱼�残花片。清景乐高闲，雅情任狂狷。山林足肥遁，轩车忘慕恋。心静养长年，世荣倏惊电。寄言谢逋客，重修《逸民传》。
题花门将军游宴图
作者：宋濂
朝代：明

花门将军七尺长，广颡穹鼻拳发苍。身骑叱拨紫电光，射猎娑陵古塞傍。一箭正中双白狼，勇气百倍世莫当。胡天七月夜雨霜，寒沙莽莽障日黄。先零老奴古黠羌，控弦鸣镝时跳踉。将军怒甚烈火扬，宝刀双环新出房，麾却何翅驱牛羊。平居不怯北风凉，白毡为幄界翠行。铜龙压脊双角张，彩绳亘空若虹翔。将军中坐据胡床，炽炭炙肉泣流浆。革囊挏酒蒲陶香。驼蹄斜割劝客尝。赵女如花二八强，皮帽新裁系锦曌，低抱琵琶弹《凤皇》。半酣出视驼马场，五花作队满涧冈，但道欢乐殊未央。
题花门将军游宴图
作者：宋濂
朝代：明
体裁：古风

花门将军七尺长，广颡穹鼻拳发苍。身骑叱拨紫电光，射猎娑陵古塞傍。一箭正中双白狼，勇气百倍世莫当。胡天七月夜雨霜，寒沙莽莽障日黄。先零老奴古黠羌，控弦鸣镝时跳踉。将军怒甚烈火扬，宝刀双环新出房，麾却何翅驱牛羊。平居不怯北风凉，白毡为幄界翠行。铜龙压脊双角张，彩绳亘空若虹翔。将军中坐据胡床，炽炭炙肉泣流浆。革囊挏酒蒲陶香，驼蹄斜割劝客尝。赵女如花二八强，皮帽新裁系锦照，低抱琵琶弹《凤皇》。半酣出视驼马场，五花作队满涧冈，但道欢乐殊未央。
题送别图
作者：宋濂
朝代：明
体裁：七言绝句

使星一点照闽堧，驿舍春浓酒易乾。官柳似知离别意，故将翠缕拂雕鞍。
题长牧溪五燕图
作者：宋濂
朝代：明
体裁：七言绝句

谁描乳燕落晴空，笔底能回造化功。髣髴谢家池上见，柳丝烟暖水溶溶。
题长白山居图
作者：宋濂
朝代：明
体裁：七言绝句

满地云林称隐居，燕泥污我读残书。五更风急鸟声散，时有隔花来卖鱼。
题隐居图
作者：宋濂
朝代：明
体裁：七言绝句

楼台倒影浸虚泓，嘉树擎寒不尽青。何日过桥分半景，傍云同筑草玄亭。
风树亭诗
作者：宋濂
朝代：明
体裁：四言诗

山有嘉树，油然发荣。岂不欲静，风挠之鸣。我思我亲，颜猊日改。子欲养之，亲不子待。呜呼噫嚱，孔怀孔悲。山高海深，孰堪喻之。内而九藏，外而四体。皆亲之枝，同一根柢。根既拨矣，而枝独存。夙夜哀号，莫达九原。白杨萧萧，泉扃夜閟。我亲我思，得无蕉瘁。亲不可见，音容是求。求之不得，血泪交流。作亭墓隅，是曰风树。仰之瞻之，心焉孔瘁。
飞泉操
作者：宋濂
朝代：明
体裁：琴操

飞泉兮浏浏。洗耳固非兮，谁饮我牛。覆谓我污兮，移彼上流。具人之形兮，奈何忘人之忧。
鸳鸯离
作者：宋濂
朝代：明

结发成昏期白发，谁道鸳鸯中道拆。妾身虽作土中泥，妾䰟长与君同栖。娶妻祇为多似续，妾有三儿美如玉。愿君勿娶全儿恩，一娶亲爷是路人。
鸳鸯离
作者：宋濂
朝代：明
体裁：古风

结发成昏期白发，谁道鸳鸯中道拆。妾身虽作土中泥，妾魂长与君同栖。娶妻祇为多似续，妾有三儿美如玉。愿君勿娶全儿恩，一娶亲爷是路人。
闺思
作者：宋玫
朝代：明
体裁：七言绝句

征人碛里正思乡，八月看云送雁行。生小不知门外路，如何飞梦到沙场。
将归白下留题侯豫瞻画壁
作者：宋珏
朝代：明

酒中别意画中花，梅半残时柳半芽。我欲桥边添个客，醉眠芳草不思家。
汤宣城诗有长桥细月眉相约之句有所怀极赏之惜其全篇不称春日坐浪楼戏为足之
作者：宋珏
朝代：明

寂寂春山一鸟鸣，春江入夜乱春声。长桥细月眉相约，远浦微波目共成。歌扇裂余犹见画，舞巾题处已无名。那堪一尺天涯路，空对繁星达曙明。
泊皖城三日怀白下故人
作者：宋珏
朝代：明

城依碎石岸依沙，行遍城南乏酒家。日暮客愁如白下，芦花风起似杨花。
西湖杂咏二首
作者：宋珏
朝代：明

云合云开楼上下，月升月落榻东西。侧身枕畔低回看，身与雷峰塔顶齐。倦将书卷引闲眠，枕上青山几上烟。午梦似醒醒似梦，湿云如地水如天。
西湖杂咏二首·其一
作者：宋珏
朝代：明

云合云开楼上下，月升月落榻东西。侧身枕畔低回看，身与雷峰塔顶齐。
西湖杂咏二首·其二
作者：宋珏
朝代：明

倦将书卷引闲眠，枕上青山几上烟。午梦似醒醒似梦，湿云如地水如天。
读金陵俞仲髦荔枝辞戏作五十四韵
作者：宋珏
朝代：明
体裁：古风

俞公晚好事，垂涎及荔支。愿贬枫亭驿，甘作驿丞卑。妄意荔熟日，端坐饱啖之。事有谬不然，倾耳听我词。枫亭闽孔道，送迎无停时。漳泉贵官多，暑行喜夜驰。东迎接不及，南送已嫌迟。炎天夫马缺，每被豪奴笞。此亦丞常分，受辱其所宜。及至荔支熟，苦情公不知。驿庭只四树，树老半枯枝。每岁贡上官，皆派丞往赍。岁有熟不熟，上官循旧规。十万献抚按，百万分三司。四郡大乡官，例亦有馈遗。张家赊数担，李家复那移。封缄青笼内，渡江敢辞危。伺候烈日中，暍死敢言疲。门吏急使用，乃得进丹墀。不然香气变，色味复差池。小则受箠楚，大则冠袍褫。上官幸色喜，归见妻孥悲。张三昨索价，李四又忙追。门前递骂呼，簪珥典偿伊。衣衫准子钱，反言伊受亏。妻孥交口詈，驿丞两耳垂。荔支有此苦，谁说甜如饴。公思啖尤物，一事颇燥脾。莆多荔支园，园丁尽可为。五月六月交，朱实已累累。贩子未采摘，园丁不暂离。中搭四柱楼，夜以防偷儿。园丁卧楼中，两手如悬槌。珊瑚为我幄，碧玉为我帷。园林悄无人，惟有凉月窥。伸手即可摘，摘食复奚疑。口吮荔支汁，手剥荔支皮。皮核卸楼下，堆积如城陴。饱则扪腹卧，恬若陈希夷。既不费银钱，又无人把持。清福如此享，神仙亦妒其。家家亦有园，宋香品最奇。崔亭与鬯山，霞墩及东陂。陈紫比毛嫱，工录匹西施。年年皆遍尝，题咏壁淋漓。自署荔仙人，不羡加太师。无端客钟陵，十载滞归期。荔熟必入梦，醒来空嗟咨。无罪坐自囚，无官反自羁。言梅宁止渴，说饼岂疗饥。清福不得享，作计无乃痴。昨为人写生，费墨及胭脂。今复弄纸笔，挥汗作此诗。诗以嘲俞公，因之以自嗤。
读金陵俞仲髦荔枝辞戏作五十四韵
作者：宋珏
朝代：明

俞公晚好事，垂涎及荔支。愿贬枫亭驿，甘作驿丞卑。忘意荔熟日，端坐饱啖之。事有谬不然，倾耳听我词。枫亭闽孔道，迎送无停时。漳泉贵宦多，暑行喜夜驰。东迎接不及，南送已嫌迟。炎天夫马缺，每被豪奴笞。此亦丞常分，受辱其所宜。及至荔支熟，苦情公不知。驿庭只四树，树老半枯枝。每岁贡上官，皆派丞往赍。岁有熟不熟，上官循旧规。十万献抚按，百万分三司。四郡大乡官，例亦有馈遗。张家赊数担，李家复那移。封缄青笼内，渡江敢辞危。伺候烈日中，暍死敢言疲。门吏急使用，乃得进丹墀。不然香气变，色味复差池。小则受棰楚，大则冠袍褫。上官幸色喜，归见妻孥悲。张三昨索价，李四又忙追。门前递骂呼，簪珥典偿伊。衣衫准子钱，反言伊受亏。妻孥交口詈，驿丞两耳垂。荔支有此苦，谁说甜如饴。公思啖尤物，一事颇燥脾。莆多荔支园，园丁尽可为。五月六月交，朱实已累累。贩子未采摘，园丁不暂离。中搭四柱楼，夜以防偷儿。园丁卧楼中，两手如悬捶。珊瑚为我幄，碧玉为我帷。园林悄无人，惟有凉月窥。伸手即可摘，摘食复奚疑。口吮荔支汁，指剥荔支皮。皮核卸楼下，堆积如城陴。饱即扪腹卧，恬若陈希夷。既不费银钱，又无人把持。清福如此享，神仙亦妒其。家家亦有园，宋香品最奇。崔亭与鬯山，霞墩及东陂。陈紫比毛嫱，江绿匹西施。年年皆遍尝，题咏壁淋漓。自署荔仙人，不羡加太师。无端客钟陵，十载滞归期。荔熟必入梦，醒来空嗟咨。无罪坐自囚，无官反自羁。言梅宁止渴，说饼岂疗饥。清福不得享，作计无乃痴。昨为人写生，费墨及胭脂。今复弄纸笔，挥汗作此诗。诗以嘲俞公，因之以自嗤。
过燕矶怀孟阳
作者：宋珏
朝代：明

孤帆落炤在矶头，风引歌声唤客留。正欲低回寻往事，纷纷木叶下江流。
过燕矶怀孟阳
作者：宋珏
朝代：明
体裁：七言绝句

孤帆落照在矶头，风引歌声唤客留。正欲低徊寻往事，纷纷木叶下江流。
与耕渔子山馆燕集分韵得花字
作者：宋璲
朝代：明
体裁：七言排律

草深颜巷路回斜，何事劳君远命车。野食本难供客馔，故人应不讶贫家。先倾腊后山瓢酒，更煮春先石鼎茶。竹里风生飘细粉，林间鸟去落馀花。情亲那问相逢晚，世难休将后会赊。多少江湖同志友，只今能几卧云霞。
寄章允载兼柬项思复
作者：宋璲
朝代：明

忆昔到京畿，与子寓官廨。
一见即相欢，不翅旧交快。
维时困道涂，驱车久行迈。
忽逢弛担初，欣若身脱械。
握手坐氍毹，软语慰疲惫。
情投比粘胶，意惬甚搔疥。
项君数过余，滞下喜方瘥。
三人互谈噱，何殊合紏繣。
骖镳出游衍，古迹探奇怪。
路入青莲宫，驻足听梵呗。
薄晚始旋邸，倾倒形忘瘵。
周详论书谱，从容说诗派。
凡习尚浮华，遗音日已坏。
作者固繁夥，咸韶混夷韎。
澜倒并波随，畴能捄危败。
顾余樗散材，频年处卑隘。
枘凿乖方圆，甘遭世俗卖。
人将竞嘲讥，子乃敦教诫。
苦言加箴规，默默使心解。
酒酣示新篇，辞源极滂湃。
却类任公子，投竿下群犗。
应知艺嘉禾，薅治绝稊稗。
读之神骇惊，秋蛩罢嘶喝。
政图藉薰陶，别还隔遥界。
欲叩寝食安，但复占爻卦。
浦汭守衡茅，无从豁蒙瞆。
譬诸铁在炉，伊谁鼓风鞴？况乃患沉疴，躯命犹纤芥。
侵寻阅暑寒，孱弱乏刚夬。
精神尽凋耗，面目多肿哙。
布衾暖阁眠，药贴晴檐晒。
年来获告瘳，书斋仍扫洒。
猿鹤亦争庆，似索烟霞债。
缀赋咏雕虫，攻篆学垂薤。
有时看飞泉，四山寂无㕦。
思取古遗经，一览适炙嘬。
兰膏继日晷，矻矻警昏懈。
视已常欿然，进业惭质。
志须成丝枲，未能脱菅蒯。
笃信宴安中，怀毒剧蜂虿。
蚤暮自深省，此语谅非祼。
近闻子亦归，亲朋乐情话。
千里感贻书，殷勤驰一介。
而翁幸康强，愧缺床下拜。
执简立台端，百壬不敢噫。
道远竟莫前，动若飞翮铩。
岁月无停裛，季秋倏已届。
篱菊傍云肥，江山日如画。
轩车几时来，夜雨一灯挂。
明德正可崇，相期各云劢。
寄章允载兼柬项思复
作者：宋璲
朝代：明

忆昔到京畿，与子寓官廨。一见即相欢，不翅旧交快。维时困道涂，驱车久行迈。忽逢弛担初，欣若身脱械。握手坐氍毹，软语慰疲惫。情投比粘胶，意惬甚搔疥。项君数过余，滞下喜方瘥。三人互谈噱，何殊合纠繣。骖镳出游衍，古迹探奇怪。路入青莲宫，驻足听梵呗。薄晚始旋邸，倾倒形忘瘵。周详论书谱，从容说诗派。凡习尚浮华，遗音日已坏。作者固繁夥，咸韶混夷韎。澜倒并波随，畴能救危败。顾余樗散材，频年处卑隘。枘凿乖方圆，甘遭世俗卖。人将竞嘲讥，子乃敦教诫。苦言加箴规，默默使心解。酒酣示新篇，辞源极滂湃。却类任公子，投竿下群犗。应知艺嘉禾，薅治绝稊稗。读之神骇惊，秋蛩罢嘶喝。政图藉薰陶，别还隔遥界。欲叩寝食安，但复占爻卦。浦汭守衡茅，无从豁蒙瞆。譬诸铁在炉，伊谁鼓风鞴？况乃患沉疴，躯命犹纤芥。侵寻阅暑寒，孱弱乏刚夬。精神尽凋耗，面目多肿哙。布衾暖阁眠，药贴晴檐晒。年来获告瘳，书斋仍扫洒。猿鹤亦争庆，似索烟霞债。缀赋咏雕虫，攻篆学垂薤。有时看飞泉，四山寂无。思取古遗经，一览适炙嘬。兰膏继日晷，矻矻警昏懈。视已常欿然，进业惭质□。志须成丝枲，未能脱菅蒯。笃信宴安中，怀毒剧蜂虿。蚤暮自深省，此语谅非祼。近闻子亦归，亲朋乐情话。千里感贻书，殷勤驰一介。而翁幸康强，愧缺床下拜。执简立台端，百壬不敢噫。道远竟莫前，动若飞翮铩。岁月无停裛，季秋倏已届。篱菊傍云肥，江山日如画。轩车几时来，夜雨一灯挂。明德正可崇，相期各云劢。
寄章允载兼柬项思复
作者：宋璲
朝代：明
体裁：古风

忆昔到京畿，与子寓官廨。一见即相欢，不翅旧交快。维时困道涂，驱车久行迈。忽逢弛担初，欣若身脱械。握手坐氍毹，软语慰疲惫。情投比粘胶，意惬甚搔疥。项君数过余，滞下喜方瘥。三人互谈噱，何殊合纠繣。骖镳出游衍，古迹探奇怪。路入青莲宫，驻足听梵呗。薄晚始旋邸，倾倒形忘瘵。周详论书谱，从容说诗派。凡习尚浮华，遗音日已坏。作者固繁夥，咸韶混夷韎。澜倒并波随，畴能救危败。顾余樗散材，频年处卑隘。枘凿乖方圆，甘遭世俗卖。人将竞嘲讥，子乃敦教诫。苦言加箴规，默默使心解。酒酣示新篇，辞源极滂湃。却类任公子，投竿下群犗。应知艺嘉禾，薅治绝稊稗。读之神骇惊，秋蛩罢嘶喝。政图藉薰陶，别还隔遥界。欲叩寝食安，但复占爻卦。浦汭守衡茅，无从豁蒙瞆。譬诸铁在炉，伊谁鼓风鞴？况乃患沉疴，躯命犹纤芥。侵寻阅暑寒，孱弱乏刚夬。精神尽凋耗，面目多肿哙。布衾暖阁眠，药贴晴檐晒。年来获告瘳，书斋仍扫洒。猿鹤亦争庆，似索烟霞债。缀赋咏雕虫，攻篆学垂薤。有时看飞泉，四山寂无懘。思取古遗经，一览适炙嘬。兰膏继日晷，矻矻警昏懈。视已常欿然，进业惭质□。志须成丝枲，未能脱菅蒯。笃信宴安中，怀毒剧蜂虿。蚤暮自深省，此语谅非祼。近闻子亦归，亲朋乐情话。千里感贻书，殷勤驰一介。而翁幸康强，愧缺床下拜。执简立台端，百壬不敢噫。道远竟莫前，动若飞翮铩。岁月无停裛，季秋倏已届。篱菊傍云肥，江山日如画。轩车几时来，夜雨一灯挂。明德正可崇，相期各云劢。
春夜辞
作者：宋璲
朝代：明

春閤凝温翠云绕，五色流苏垂袅袅。美人自脱玉花钿，子帐香栖绿衣鸟。铜凫漏声夜初堕，红晕摇晴燃蜡火。欲寄相思无鲤鱼，月色梨花愁朵朵。谩将软带结同心，开帘微步秋千阴。芳眠未稳鸳鸯枕，早树重重啼翠禽。
采桑曲
作者：宋璲
朝代：明

桑芽露春微似粟，小姑把蚕试新浴。素翎频扫细于蚁，嫩叶纤纤初上指。朝采桑，暮采桑，采桑不得盈顷筐。羞将辛苦向姑语，妾命自知桑叶比。家中蚕早未成眠，大姑已卖新丝钱。岸上何人紫花马，却欲抛金桑树下？
题水帘洞
作者：宋璲
朝代：明

石泉飞雨乱淋漓，翠箔银丝万缕齐。云屋润含珠网密，月钩凉沁玉绳低。鲛人夜织啼痕湿，湘女晨妆望眼迷。恍似水晶宫殿里，四檐花雨乱莺啼。
三月八日贱辰印别驾李方伯觞予命梨园弟子为寿诗以谢
作者：宋登春
朝代：明

昔别信陵门，常思国士恩。激商知楚客，流羽辩梨园。竹里敕中馔，花间促上尊。千金酬一饭，吾亦愧王孙。
上元夜走笔戏简呈忠教主人
作者：宋登春
朝代：明

蒲萄酿，玛瑙钟，小姬裙学石榴红。任教刻漏咽铜龙，江陵帝子醉春风。醉春风乐复乐月，月下行来花下酌。一时枚马俱升堂，君平帘下何寂寞。
下山小憩南嵓宫作
作者：宋登春
朝代：明

铁锁下松关，琳宫俯石阑。采芝临绝巘，投馆记前山。林外青牛卧，云中白鹿还。重来炼金骨，不复忆人间。
与王惟材夜坐话旧
作者：宋登春
朝代：明

醉歌燕市笑颜红，十载离家似梦中。闻说存亡重凄恻，对君何必叹飘蓬。
丛竹洞
作者：宋登春
朝代：明

连竹分清影，接䍦卷洞圆。丛疏风淅淅，叶密露涓涓。捣药宜晨坐，抛书向午眠。谁知幽僻地，自有野人天。
中秋五益亭联句
作者：宋登春
朝代：明

醉月连霄未解醒，问奇还过子云亭。长松瑟瑟寒逾翠，细草菲菲晚更青。有客剧谈东海若，与君同勒北山铭。相逢况属中秋节，莫问天涯两鬓星。
中秋夜月
作者：宋登春
朝代：明

萧萧风露寒，耿耿客衣单。萤火流花砌，桐阴上井阑。楚云常独卧，巴月共谁看。身世何须计，生涯此箨冠。
中秋雨晴小园夕坐
作者：宋登春
朝代：明

老去虽耽酒，秋来不废诗。畦蔬新雨后，茅屋晚晴时。谑浪还齐语，蛮歌爱楚儿。明朝多酿黍，好待菊花期。
久雨
作者：宋登春
朝代：明

秋作田家苦，黄梁夜自舂。衡茅难久雨，桑柘易凄风。懒织从新妇，荒锄教小童。诗成还独笑，天地一衰翁。
久雨小晴即事
作者：宋登春
朝代：明

海色常含雨，山云薄带寒。曦微占暮鹊，芳意结春兰。对酒看长剑，低头试小冠。孟尝空好士，白发老冯驩。
久雨小晴遣闷
作者：宋登春
朝代：明

向壁梳头白，开门落叶黄。巫山朝雨歇，楚岫莫云长。竹屿诗成后，茅檐酒熟香。杖藜看菊圃，随挈小壶觞。
九日即事
作者：宋登春
朝代：明

少年恃意气，长醉酒家楼。不倚金吾势，曾随剧孟游。卧山学剑术，历国揖诸侯。白首无人识，空悲易水秋。
九日同仙居兄饮江陵草堂因忆故园诸弟
作者：宋登春
朝代：明

客泪十年落，乡心九日县。登高巴水外，望远楚云边。各醉黄花酒，同悲鸿雁天。浮骸能几日，而汝且相怜。
九日夜集李北山园亭赏菊观妓
作者：宋登春
朝代：明

白酒映尊空，黄花裛露浓。征歌来卫女，扶醉有巴童。香雾沉兰圃，晴烟驻桂丛。海风吹月上，移席小阑东。白露何漙漙，黄华凄以寒。北堂闻蟋蟀，南斗正阑干。楚客心如玉，燕姬气若兰。过降君子宴，磬折尽交驩。
九日夜集李北山园亭赏菊观妓·其一
作者：宋登春
朝代：明

白酒映尊空，黄花裛露浓。征歌来卫女，扶醉有巴童。香雾沉兰圃，晴烟驻桂丛。海风吹月上，移席小阑东。
九日夜集李北山园亭赏菊观妓·其二
作者：宋登春
朝代：明

白露何漙漙，黄华凄以寒。北堂闻蟋蟀，南斗正阑干。楚客心如玉，燕姬气若兰。过降君子宴，磬折尽交驩。
九日寄怀刘经府
作者：宋登春
朝代：明

江海十年梦，关山万里情。悲歌怜宋玉，谈笑忆公荣。目逐秦云断，愁随越鸟生。北园松菊好，今夕共谁行。
九日送张周二子
作者：宋登春
朝代：明

江汉逢诗侣，云霞送酒杯。鸟飞巴子国，水落起王台。宝剑知吴客，瑶琴识越才。昭丘谁更赋，袅袅暮猿哀。
九日集楚雄楼怀书
作者：宋登春
朝代：明

沱水燕关忆壮游，短衣孤剑老荆州。天涯纵酒逢青眼，马上看枫掉白头。日暮饥乌还绕树，烟寒古堞自深秋。江空鸿雁无消息，千里相思月满楼。
九月七日龙山感赋简苏郡丞
作者：宋登春
朝代：明

残日凋山叶，凉云脆渚芹。空怜黄菊酒，不醉白头人。秋水还堪赋，高台易怆神。去来随老马，疏散任吾真。
九月三日方别驾携酒殽见过因怀徐荆州
作者：宋登春
朝代：明

客泪秋能下，人情老自知。塞寒鸿雁早，江暖鞠华迟。对酒怜吴语，闻歌忆《楚辞》。明年谁更健，重把紫萸枝。
书南嵓宫后岩
作者：宋登春
朝代：明

危石临松涧，悬岩启竹房。寻仙探玉洞，觅草得金光。杯狖隐还见，山精啸复藏。惭无辟谷术，丘壑兴何长。
书李右承郭北山房
作者：宋登春
朝代：明

栖托难高卧，行藏且岁时。从来燕客放，不怪楚人疑。时有青霞想，惭无玄豹姿。名山堪蜕骨，不遣报家知。
书王侍御山房
作者：宋登春
朝代：明

云白山青柱史居，茅堂满贮玉函书。鹿车暇日携闲客，半亩清塘自网鱼。
书西园水亭
作者：宋登春
朝代：明

夜合含香发，春蒲出水齐。年华随短鬓，客计逐幽栖。山鹘窥人落，江云拂户低。桃花迷处所，错认武陵溪。
五云洞
作者：宋登春
朝代：明

洞里仙人去不归，洞口碧桃秋自肥。石坛露滴松花冷，夜深山鬼薜萝衣。
人日寄所知
作者：宋登春
朝代：明

落莫江村里，偏怜物候新。百年长作客，此日愧为人。薄俗存身计，残生随世因。楚兰渐堪把，采采寄情亲。
仙堂山
作者：宋登春
朝代：明

赤足仙人跨白鹿，道逢授我东华箓。山下绯桃三百颗，食了还向瑶台宿。
伊阙
作者：宋登春
朝代：明

岸坼临无地，崖县欲堕空。松门双鸟下，萝径野泉通。禹庙荒垣里，河流砥柱中。樵歌起林末，似觅饮牛翁。
会台观赛
作者：宋登春
朝代：明

霸业古台荒，天寒野日黄。鸡豚秋社酒，篱落水云乡。对舞青溪女，齐歌白石郎。家家扶醉去，海月照枯桑。
侠客
作者：宋登春
朝代：明

南山北山射封狐，白马如飞呼韩卢。日暮解鞍招酒伴，腰间脱下金□姑。
侠客
作者：宋登春
朝代：明
体裁：古风

南山北山射封狐，白马如飞呼韩卢。日暮解鞍招酒伴，腰间脱下金仆姑。
侠客
作者：宋登春
朝代：明

赌掷赛刘琨，家奴过孟贲。千金不肯顾，一剑为酬恩。赵瑟停凰柱，燕姬促象尊。平生款段马，羞入孟尝门。
侠客
作者：宋登春
朝代：明

跃马青门道，酣歌击玉壶。腰间藏匕首，谈笑入秦都。
八月十三夜
作者：宋登春
朝代：明

江月满江城，客愁何处生。残蛩依砌响，新雁与云平。露重楸梧白，天寒松桂清。弟兄在万里，此夕各含情。
八月十三夜郡楼宴集
作者：宋登春
朝代：明

高楼落日秋冥冥，西风吹送燕鸿声。半江杳蔼月初上，万壑虚无云自生。拊槛欲窥白兔药，持杯空复紫芝情。谁家今夜横长笛，杨柳拆残怨未平。
八月十三日东永嘉王秉之山人
作者：宋登春
朝代：明

寒竹丛巳橘柚县，短篱茅屋向城偏。桂花酿酒秋将半，桐叶题诗月未圆。越客还思青海峤，楚鸿又度白云天。好山欲买多招隐，袖里曾无子母钱。
八月十四夜忆徐刺史
作者：宋登春
朝代：明

桂华初发小堂东，绿芷红兰别一丛。翡翠屏前秋寂寞，芙蓉塘外月朦胧。宝书玉笈为谁隐，云锦霞笺还自封。鸿雁不来秋又晚，故人闻巳到江东。
八月十四夜游太晖观呈忠教真人
作者：宋登春
朝代：明

碧天高处是三清，金作楼台□作城。白鹿仙人秋弄笛，青牛道士夜吹笙。惊残鹤梦江云冷，幻出松阴海月明。欲写阴符寄幽事，山中老子有书迎。
公子行
作者：宋登春
朝代：明

茱萸锦带绣芙蓉，千金匕首双蛟龙。旋唤燕姬招酒伴，城南蹀躞五花骢。
公安别孙习孺秀才还荆州
作者：宋登春
朝代：明

惆怅孱陵道，江湖雁正飞。万山风雪里，匹马郢城归。此日哀王粲，何年荐陆机。梁园零落尽，垂老欲谁依。
再游濮上饮李理卿第感今怀昔因而有赠
作者：宋登春
朝代：明

昔别是何日，重来情更亲。春游尊尚在，夜醉榻犹陈。有子能传业，无金不是贫。十年漂泊意，老去向谁论。
再示鲸
作者：宋登春
朝代：明

客梦苦难成，鸣鸡又及晨。燕鸿惊岁晚，越鸟对愁新。九月催寒叶，孤琴伴旅人。相看正牢落，非尔复谁亲。
再赠顾逸人
作者：宋登春
朝代：明

吴门豪客美且都，十年负剑游嵩庐。黄金百镒俱散尽，方衫皂□行长途。江陵帝子爱敬客，旋遗裘马驱狂奴。花前醉草三都赋，肘后常悬五岳图。转眼看天尔何有，回头大笑沧洲孤。而今恐有聊城急，还留一只金仆姑。
再送俞山人游黄冈兼讯袁郡丞
作者：宋登春
朝代：明

昔别在何处，今看白发新。无钱愁滞客，多术耻谋身。锦瑟悲燕士，幽兰忆楚臣。相思有书扎，时寄草堂人。
再送张逸人
作者：宋登春
朝代：明

烧药频留人，读书只闭关。半生为北客，万里一南冠。颍水春来别，吴山梦里看。明年又秋草，张翰几时还。
冬夜宿三清阁三首
作者：宋登春
朝代：明

红云长绕玉皇家，炉里丹成结紫霞。琴冷月明孤鹤怨，冰壶昨夜浸梅花。道人不解尘机事，爱访吹笙骑鹤仙。歌□素芝云外落，一钩梅月晒冰弦。遥看玉雪洒长天，隔匣飞光宝剑寒。江月山云频有约，先生归去着黄冠。
冬夜宿三清阁三首·其一
作者：宋登春
朝代：明

红云长绕玉皇家，炉里丹成结紫霞。琴冷月明孤鹤怨，冰壶昨夜浸梅花。
冬夜宿三清阁三首·其三
作者：宋登春
朝代：明

遥看玉雪洒长天，隔匣飞光宝剑寒。江月山云频有约，先生归去着黄冠。
冬夜宿三清阁三首·其二
作者：宋登春
朝代：明

道人不解尘机事，爱访吹笙骑鹤仙。歌□素芝云外落，一钩梅月晒冰弦。
冬夜宿郡斋
作者：宋登春
朝代：明

空斋少物役，独夜有余清。柏子阶前落，梅花笛里生。岂须山栎寿，徒结畹兰情。明日鹅池上，看云还濯缨。
冬日饮李公西园
作者：宋登春
朝代：明

言访高人庐，聿在古城濮。落日衔远山，归禽集乔木。楚童叩深扉，猧儿吠丛竹。梅花冻愈馨，瑶草寒仍绿。前厨办旨蓄，后庭征丝肉。谈咏古交编，绪论南华录。达生贵自我，君子知止足。
出门行
作者：宋登春
朝代：明

山有云，水有澜。壮士出门弹危冠，抱剑羞歌易水寒。一朝笑解盘龙带，十年零落黄金镮。惟遗双宝珠，忧来不忍看。愿采金光草，令人驻朱颜。
别刘五高秀才游洛阳
作者：宋登春
朝代：明

春风袅袅桃花开，客馆飞飞燕子来。游子一朝辞此去，故人千里梦频回。上党小姬白苎舞，襄阳美酒黄金罍。与君共把拔□倒，风流不数洛阳才。
别友归山中
作者：宋登春
朝代：明

杖挑一束青囊书，走向山中觅云蕨。何处幽人深忆君，白猿霞外啸萝月。
北归留别兆孺
作者：宋登春
朝代：明

泽国寒仍早，江城木叶稀。何人歌杕杜，有客赋无衣。沅芷宜修佩，商芝可疗饥。相思付朔雁，还共楚云飞。
十二月还江陵草堂
作者：宋登春
朝代：明

昔别草堂在，重来白发新。晓窗檠自短，夜雨榻犹陈。猿鹤识吟客，琴尊宜故人。梅花还其笑，不厌野夫贫。
十五夜郡斋小集
作者：宋登春
朝代：明

校书罢芸阁，移尊趁晚衙。莓苔宜小簟，蜡烛隐轻纱。稚子能驯鸽，翻阶啄落花。微风坐醒酒，明月共分瓜。
南游别山东知己
作者：宋登春
朝代：明

池浸芙蓉月，堂含松叶烟。搴衣坐白石，隔竹弄幽泉。客子玄洲梦，佳人窈窕篇。相思隔云海，秋满木兰船。
南游留别刘元和
作者：宋登春
朝代：明

东风习习芳草柔，欲去不去情悠悠。赠剑何年刻玉字，对君一笑说沧洲。宜教白发悲春晚，乍可黄金买笑愁。此目别离那可道，相思长绕晋山头。
古思边
作者：宋登春
朝代：明

井上梧桐春作花，园中苜蓿初藏鸦。少妇流黄挑棉字，将军提剑战龙沙。
古意二首
作者：宋登春
朝代：明

妾意如幽兰，日远自馨香。郎心如明月，夜夜灭清光。妾心如朱丝，久在箱箧底。愿为锦瑟弦，无人解调理。
古意二首·其一
作者：宋登春
朝代：明

妾意如幽兰，日远自馨香。郎心如明月，夜夜灭清光。
古意二首·其二
作者：宋登春
朝代：明

妾心如朱丝，久在箱箧底。愿为锦瑟弦，无人解调理。
同句吴周秀才登岳阳楼雨中望君山作
作者：宋登春
朝代：明

久客知吴语，高楼自楚歌。青山浮木面，白鸟没烟萝。仙去苍梧远，云生天岳多。乡关眇何许，日暮洞庭波。
同杨少通宿荆南驿馆
作者：宋登春
朝代：明

孤亭明月冷，疏馆碧梧秋。雁宿新沙岸，萤飞古驿楼。短歌多楚调，永夜看吴钩。皎皎江关梦，相悬万里愁。
同襄阳阮举人游楚山田家遇雨
作者：宋登春
朝代：明

携酒依场圃，班荆共老农。楼台一水外，风雨万山中。田叶浮逾绿，溪花湿更红。百年耕凿计，吾愧鹿门公。
同赋清平阁饮宋山人二首
作者：宋登春
朝代：明

寒日下江蒲，池山列画图。凭阑来野色，极目入虚无。兰茁春方浅，梅花岁欲徂。当垆歌正好，留醉酒家胡。雾树河源里，寒城濮水间。星云低绮席，灯烛媚朱颜。美酒淹长夜，纤腰姤小蛮。他乡有游子，留滞小重山。
同赋清平阁饮宋山人二首·其一
作者：宋登春
朝代：明

寒日下江蒲，池山列画图。凭阑来野色，极目入虚无。兰茁春方浅，梅花岁欲徂。当垆歌正好，留醉酒家胡。
同赋清平阁饮宋山人二首·其二
作者：宋登春
朝代：明

雾树河源里，寒城濮水间。星云低绮席，灯烛媚朱颜。美酒淹长夜，纤腰姤小蛮。他乡有游子，留滞小重山。
同郡盖子材寄示文稿作此简答
作者：宋登春
朝代：明

万金散尽一身轻，白首为儒掉臂行。郢里谁传春雪调，楚山应系薜萝情。自知未上于秦策，肯信归来感妇迎。却笑文章憎命达，十年犹在鲁诸生。
和同宋山人饮会台庄诗
作者：宋登春
朝代：明

雄图霸业自消沉，旧井荒台蔓草深。远树霏微连岳色，高原蜒蜿带河阴。野塘秋水庄生赋，沙苑幽兰楚客吟。当日牛山空下泪，谁知凄断雍门琴。
和赠遣兴呈宋山人
作者：宋登春
朝代：明

桂树冬荣覆院幽，护寒鹦鹉傍青油。小姬对月偷教舞，少妇鸣筝不下楼。白雪常吟招楚客，黄金那惜买吴钩。不知婚嫁何时毕，五岳奇踪入卧游。
夏日携王惟材陪曹公饮城东湖亭
作者：宋登春
朝代：明

漠漠林塘五月寒，王人长日竹皮冠。酒炉茶灶从儿理，菜圃爪田引客看。老去坐忘青锁梦，归来囊贮紫金丹。鹅池道者频相访，笑索村醪苜宿盘。
夏日陪葛刺史胡少府吕尹汪三山人饮曹公东湖水亭
作者：宋登春
朝代：明

竹里逢仙尉，花间隐使车。围棋临水槛，把酒看游鱼。黄鸟鸣深丫，青荷覆小渠。物情忻自遂，而我乐□□。支枕茅檐下，秋风正到时。菊花开较晚，鸿雁故来迟。栖托终何事，行歌且杖藜。百年非有道，心迹岂无疑。
夏日陪葛刺史胡少府吕尹汪三山人饮曹公东湖水亭·其一
作者：宋登春
朝代：明

竹里逢仙尉，花间隐使车。围棋临水槛，把酒看游鱼。黄鸟鸣深丫，青荷覆小渠。物情忻自遂，而我乐□□。
夏日陪葛刺史胡少府吕尹汪三山人饮曹公东湖水亭·其一
作者：宋登春
朝代：明
体裁：五言律诗

竹里逢仙尉，花间隐使车。围棋临水槛，把酒看游鱼。黄鸟鸣深桠，青荷覆小渠。物情忻自遂，而我乐□□。
夏日陪葛刺史胡少府吕尹汪三山人饮曹公东湖水亭·其二
作者：宋登春
朝代：明

支枕茅檐下，秋风正到时。菊花开较晚，鸿雁故来迟。栖托终何事，行歌且杖藜。百年非有道，心迹岂无疑。
夜泊长桥
作者：宋登春
朝代：明

落日长桥外，维舟竹屿孤。春潮不满岸，江鸟下平芜。负笈终归楚，寻山且在吴。自伤漂泊意，深夜醉嘑卢。
大堤曲
作者：宋登春
朝代：明

白面襄阳儿，素腕大堤女。何必芍药赠，日动心相许。骝马青丝缰，楼高独延伫。女萝附松枝，嬿婉东风里。愿为双鸳鸯，泛泛碧池水。
太晖观晚眺
作者：宋登春
朝代：明

霞月生西岭，秋云澹暮山。鸟啼仙阁近，花落羽人闲。白发非生事，黄金岂驻颜。孤怀犹未惬，长啸下松关。
妓馆送人还金陵
作者：宋登春
朝代：明

楚水湘云桂树秋，黄金未尽大刀头。西风谩薄班姬扇，南浦愁看燕子楼。鸡塞梦回怜玉佩，龙关月冷忆貂裘。明年郢上还芳草，夹岸桃花好泛舟。
嬿婉谁家女
作者：宋登春
朝代：明

嬿婉谁家女，搴荷戏芳渚。薄笑三春晖，扬眉千仞羽。怀中连城珠，皎皎为谁许。可人期不来，日暮徒延伫。
孤鹤篇赠李山人
作者：宋登春
朝代：明

瑶台有孤鹤，远下玉山岑。厌兹恶木枝，结巢珠□林。饥食青琅玕，刷羽扬孤音。仙人王子乔，邂逅论素心。携手白云间，相知一何深。解携在斯须，相忆秖鸣琴。
宋中送客归襄阳
作者：宋登春
朝代：明

相送峓门道，重过古驿亭。南行春草绿，一望晚山青。乡梦梁台雨，羊裘汉客星。鹿门今可问，花月正冥冥。
宫词
作者：宋登春
朝代：明

自从十五画双眉，记得新裁《白苎》词。袖里青梅大如豆，石榴枝上打黄鹂。
家兄曾学医于郑邦辅别十年郑逝矣兄至江陵因感同泣下作是时
作者：宋登春
朝代：明

兄弟悲迟暮，燕关忆壮游。壶中仙客去，肘后秘方留。谷日花仍发，山阳笛更愁。平生多感激，泪洒白云丘。
宿玄石山月下望洞庭湖
作者：宋登春
朝代：明

五粒松枝酒，三花道士居。山空月愈白，湖阔水同虚。腾化术难就，纵横计巳疏。欲知投老地，惟有学樵渔。
宿紫霄宫月下望蜡烛诸涧
作者：宋登春
朝代：明

千尺峰头明月辉，松盘石磴紫烟飞。步虚声落不知处，采药山中道士归。
宿郑氏园亭怀白石山人
作者：宋登春
朝代：明

云泉满谷碧桃肥，白石山人去未归。春至不知芳草绿，月明松下鹤双飞。
宿郡斋
作者：宋登春
朝代：明

烛尽怜红影，诗成掉白头。吴歌小榻夜，楚雨虚堂秋。残梦醒余沥，轻寒仗敝裘。鲋鱼甘涸辙，吾亦笑庄周。
寄嘉定徐二刺史
作者：宋登春
朝代：明

豪华犹六代，胜事在吴门。绿树湖边寺，红云海上村。桑麻常夜缉，橘柚向秋繁。拂袖还乡日，应怜松菊存。
寄嘉定徐刺史
作者：宋登春
朝代：明

柴荆乌鹊定，风叶正萧萧。落日清江上，怀人沧海遥。年华随杖屦，生事寄渔樵。楚客销魂处，秋来谁为招。
寄孙兆孺
作者：宋登春
朝代：明

七泽秋生早，三江雁亦稀。无人识鬷蔑，有客忆孙挥。对酒狂歌发，看山逸兴飞。白头见何日，同结薜萝衣。
寄怀唐子瑞
作者：宋登春
朝代：明

萧寺秋深冷石门，山人寥落卧松云。黄花芳砌临风看，玄鹤鸣皋傍晓闻。楚醴醉来空作客，商□□罢正思君。何时彩笔开缃帙，花下鸣琴共夕曛。
寒食西郊望八岭山作
作者：宋登春
朝代：明

寒食孤村外，春山远寺钟。登临风候异，祭埽岁时同。芳树诸王墓，浮云旧楚宫。天涯对衰鬓，寂寞意无穷。
寓北固山谩兴
作者：宋登春
朝代：明

自剪朱霞补白袍，倚天还诵碧云谣。山前流水万里去，石上长松百尺高。清磬时鸣玄圃玉，洞箫新斸拂天稍。采兰踏破春江月，笑弄银钩戏紫鳌。
寓天门山中思归江陵草堂
作者：宋登春
朝代：明

短墙留鹤泽，衡宇俯龙桥。松粒酒应熟，梅花客可招。老思芳草卧，闲爱白云谣。楚笈行将负，全生事绣萧。
寓忠教真人山房
作者：宋登春
朝代：明

窈窕白云谷，春芝秀几华。醉吟沧海月，笑弄渌江霞。丹灶开仙馆，瑶城辅帝家。何年骑白鹤，万里觅云槎。
对酒
作者：宋登春
朝代：明

自古推名饮，而今不复疑。少年当适意，况我白头时。剑说非良计，酒歌多妙辞。丹砂不可食，毕竟尔何为。
寻玉虚宫周炼师
作者：宋登春
朝代：明

水声悬木杪，犬吠隔花源。饮涧腾猿坠，争巢健□翻。开山逢石□，斸药到云根。静爱宜栖士，因窥不死门。
将之吴越别秦中知己
作者：宋登春
朝代：明

寒亭袅袅紫兰枝，曲池两两鸳鸯羽。鸳鸯飞去兰池空，青山一别隔千里。秦娥抱瑟歌阳春，□□□酒照离人。酒清弦□苦，肠断不堪闻。我有相思曲，歌竟恐忧君。明朝又向东吴去，含情结思满秦云。
将游衡岳留别李九中
作者：宋登春
朝代：明

洞庭南望草萋萋，江青枫□楚客悲。何处思君心最切，雁回峰下寄书时。
将还赵郡留别李北翁
作者：宋登春
朝代：明

挟书出鲁关，高揖谢名山。湖海寻同调，烟霞尚在颜。才名元度外，辞赋且人间。客人囊频涩，秋深鬓益斑。白鸥依水宿，鸿鹄何云攀。自笑身如矢，谁知刀有环。居将伤岁暮，去不为途艰。旧业花三径，新河水一湾。首丘狐自恋，绕树鸟空还。璧在心犹壮，珠投泪欲潸。平原不可作，肝胆向谁扳。
小筑
作者：宋登春
朝代：明

杖屦秋来健，山林老去偏。野花疏短砌，水叶满平田。鸡犬多阳尽，人家橘柚连。江深寒小筑，栖泊自年年。
少年行
作者：宋登春
朝代：明

明月芙蓉发，秋风薜荔生。歌从山鬼啸，剑任奚奴擎。斸地留残药，休粮检落英。南枝有羁鸟，同结越乡情。
少年行
作者：宋登春
朝代：明

谁家年少羽林郎，宝马金鞭从武皇。新赐腰间白羽箭，弯弓直欲射天狼。
山中书事寄怀濮阳李北山符卿
作者：宋登春
朝代：明

秦汉残书乱不收，笑看双剑倚床头。岳云南渡凫山晓，海气西连汶水秋。去楚谁怜和玉泣，卧岩无复贯珠求。凭高不尽哀歌断，何处逢人问帝丘。
山中夜月送客
作者：宋登春
朝代：明

松里夜禽声关关，松上女萝垂石阑。天风吹衣月皎皎，紫芝歌罢仙翁还。
山中寄龙山兄弟
作者：宋登春
朝代：明

山人多幽姿，栖息宜云壑。生平沮溺流，矢与求羊约。索居赖琴书，战胜甘藜藿。心迹两无疑，百年任苦乐。
山中怀龙山诸兄弟
作者：宋登春
朝代：明

鲁多君子儒，赵有慷慨士。结缨蹈仁义，提剑死知己。雕龙岂足珍，刻鹄终见鄙。缅怀子怅而，静言吾老矣。□栖惬素心，谷汲劳孺子。僶俛慕前修，耳顺方知耻。
山中晓起
作者：宋登春
朝代：明

习静来山中，长日卧松关。川光媚几席，山气清襟颜。翩翩双鸟没，袅袅孤云还。万物各有适，无营意自闲。
山楼秋夜有所怀
作者：宋登春
朝代：明

旅宿燕关暮，天寒霜叶稀。凉风生夜榻，客泪下秋衣。路远乡云断，山深边草肥。堪凄珠树鹤，何日故林飞。
峄山晚眺
作者：宋登春
朝代：明

侧迭石梁倾，高原邾子城。幽泉花覆响，秘洞药长生。秋草秦碑没，白云汉畤平。鸟还山欲冥，无限旅人情。
巳未腊月寄李逸人
作者：宋登春
朝代：明

天涯流落客，岁暮欲何之。风雪主人少，山村童仆饥。巳敦宝剑诺，谁赋白驹诗。季子裘虽敝，终看佩印时。
巴陵别徐使君归荆州邸舍
作者：宋登春
朝代：明

日暮寻江陵，凉风满白蘋。归来应寂寞，临别更情亲。孤剑三秋梦，扁舟万里身。着书沧海上，还着旧纶巾。
感兴四首
作者：宋登春
朝代：明

肝臂列为人，自知亦巳幸。循性即坦途，求名自贻病。商贾重财雄，巢许矜志节。朴朴同一心，欲辩何由说。试取百金剑，补履不如锥。洪纤各适用，彼此胡相疑。方诸能召水，磁石不引金。因知天下事，所贵在同心。
感兴四首·其一
作者：宋登春
朝代：明

肝臂列为人，自知亦巳幸。循性即坦途，求名自贻病。
感兴四首·其三
作者：宋登春
朝代：明

试取百金剑，补履不如锥。洪纤各适用，彼此胡相疑。
感兴四首·其二
作者：宋登春
朝代：明

商贾重财雄，巢许矜志节。朴朴同一心，欲辩何由说。
感兴四首·其四
作者：宋登春
朝代：明

方诸能召水，磁石不引金。因知天下事，所贵在同心。
感怀呈刘五
作者：宋登春
朝代：明

剑骑任飘零，天涯作客星。年华双白鬓，秋梦一浮萍。返老寻丹诀，怡情诵鹤经。故人刘季子，相对眼能青。
感遇五首
作者：宋登春
朝代：明

燧后教火食，沿代利欲生。佃鱼争朵頣，弧矢遂为兵。鸿运乃如此，海波讵能平。伊畲抱宿性，聊以澹自营。眇躯混群有，乘花归无名。周道昔沦丧，凤德遽云衰。所赖二三子，微言谅靡隳。圣代握元化，人文粲葳蕤。苍麟在郊薮，朱为翔崇榱。我后贵清真，垂衣询无为。广成久己去，至道当咨谁。凉风从北来，骚屑□南林。流云掩徂晖，廖廓结重阴。感时长□息，矫□发孤吟。河冰知路寒，思远知忧深。亹亹行采芝，悠悠念所钦。神龙谢鞭策，猛虎辞羁鞅。智哉韩公子，功成不受赏。灭迹游人间，抱神而孤往。千载独不见，令人生遐想。翩翩瑶台容，穆穆孤凤姿。口诵紫霞篇，手弄白蟾蜍。赠我昆仑图，兼之青都书。去去不可留，灭影凌紫虚。
感遇五首·其一
作者：宋登春
朝代：明

燧后教火食，沿代利欲生。佃鱼争朵頣，弧矢遂为兵。鸿运乃如此，海波讵能平。伊畲抱宿性，聊以澹自营。眇躯混群有，乘花归无名。
感遇五首·其三
作者：宋登春
朝代：明

凉风从北来，骚屑□南林。流云掩徂晖，廖廓结重阴。感时长□息，矫□发孤吟。河冰知路寒，思远知忧深。亹亹行采芝，悠悠念所钦。
感遇五首·其二
作者：宋登春
朝代：明

周道昔沦丧，凤德遽云衰。所赖二三子，微言谅靡隳。圣代握元化，人文粲葳蕤。苍麟在郊薮，朱为翔崇榱。我后贵清真，垂衣询无为。广成久己去，至道当咨谁。
感遇五首·其五
作者：宋登春
朝代：明

翩翩瑶台容，穆穆孤凤姿。口诵紫霞篇，手弄白蟾蜍。赠我昆仑图，兼之青都书。去去不可留，灭影凌紫虚。
感遇五首·其四
作者：宋登春
朝代：明

神龙谢鞭策，猛虎辞羁鞅。智哉韩公子，功成不受赏。灭迹游人间，抱神而孤往。千载独不见，令人生遐想。
戊午杪秋示义儿鲸
作者：宋登春
朝代：明

天地羁愁客，江山去住人。悲凉十载事，漂泊一纶巾。此日知吾老，他乡独尔亲。图南未可料，空负故□侯。举鞭辞府长，挥手谢时流。愿斩敌人首，为君雪国雠。
戊辰夏六月江陵大水
作者：宋登春
朝代：明

水气迷津树，江声骇市居。川原那辨马，黎庶几为鱼。荆楚年频异，沅湘老计疏。近饶浮海兴，东下定何如。
战城南
作者：宋登春
朝代：明

都护轻车出上谷，健儿饮马长城窟。将军昨日战城南，风雨萧萧鬼夜哭。
承天寺再赠王秉之山人
作者：宋登春
朝代：明

贫贱论交日，凄凄多苦颜。井寒晨炊少，室静共僧闲。囊里常留药，人前笑买山。飘零王逸少，海上几时还。
抱孙之食市中
作者：宋登春
朝代：明

何室炊红粟，谁家具绿尊。频游双屦弊，生计一瓢存。任尔呼牛马，随予爱犬豚。绝交书未上，为客老荆门。
拟古送顾季狂游襄阳二首
作者：宋登春
朝代：明

青春驾言迈，江蓠冒青英。吴会有狂且，远托高阳生。丈夫抱奇志，岂同儿女行。近情恐不任，远怀为物婴。南国无伯桃，东海少田横。结交古道丧，感激何时平。白日照郊墟，晨风凄中怀。为子具尊酒，中怀良不开。翩翩孤飞鸿，长鸣向我哀。执手汉水上，念子何时归。生尚崇令德，死即欣泉台。
拟古送顾季狂游襄阳二首·其一
作者：宋登春
朝代：明

青春驾言迈，江蓠冒青英。吴会有狂且，远托高阳生。丈夫抱奇志，岂同儿女行。近情恐不任，远怀为物婴。南国无伯桃，东海少田横。结交古道丧，感激何时平。
拟古送顾季狂游襄阳二首·其二
作者：宋登春
朝代：明

白日照郊墟，晨风凄中怀。为子具尊酒，中怀良不开。翩翩孤飞鸿，长鸣向我哀。执手汉水上，念子何时归。生尚崇令德，死即欣泉台。
拟宫中行乐词四首
作者：宋登春
朝代：明

小红亭子白阑干，入道宫娥玉作冠。袖出青梅弹鸂？，银瓶满注蔗浆寒。碧殿春深瑶草肥，美人对月舞罗衣。夜来不作青鸾梦，化作彩云何处飞。玉辇春游夜未央，紫衣侍史谩焚香。黄金锁合鸳鸯殿，无限春风到海棠。琉璃砚水黄金瓶，十样鸾笺写道经。太乙紫坛朝帝罢，蕊珠深殿彩花馨。
拟宫中行乐词四首·其一
作者：宋登春
朝代：明

小红亭子白阑干，入道宫娥玉作冠。袖出青梅弹鸂？，银瓶满注蔗浆寒。
拟宫中行乐词四首·其一
作者：宋登春
朝代：明
体裁：七言绝句

小红亭子白阑干，入道宫娥玉作冠。袖出青梅弹鸂�，银瓶满注蔗浆寒。
拟宫中行乐词四首·其三
作者：宋登春
朝代：明

玉辇春游夜未央，紫衣侍史谩焚香。黄金锁合鸳鸯殿，无限春风到海棠。
拟宫中行乐词四首·其二
作者：宋登春
朝代：明

碧殿春深瑶草肥，美人对月舞罗衣。夜来不作青鸾梦，化作彩云何处飞。
拟宫中行乐词四首·其四
作者：宋登春
朝代：明

琉璃砚水黄金瓶，十样鸾笺写道经。太乙紫坛朝帝罢，蕊珠深殿彩花馨。
敝园夏日遣怀
作者：宋登春
朝代：明

压架葡萄熟，巡檐竹木清。摇翻葵扇小，欹侧箨冠轻。楚俗原非怨，燕歌空复情。云霞仙不就，书剑老何成。
新春堂成寄怀所知
作者：宋登春
朝代：明

老去还杯酒，春来自草堂。挥金曾有志，煮石竟无方。岸水浮鸂？，林花宿麝香。故人江汉少，念子意何长。
新春堂成寄怀所知
作者：宋登春
朝代：明
体裁：五言律诗

老去还杯酒，春来自草堂。挥金曾有志，煮石竟无方。岸水浮鸂�，林花宿麝香。故人江汉少，念子意何长。
早春登钧州西台简党中丞
作者：宋登春
朝代：明

汝阳春色望中来，词客长吟重自哀。身世百年宜对酒，家山千里且登台。寒云细草雁初至，斜日孤城花自开。白发中氶能好事，仲宣流落几时回。
早起
作者：宋登春
朝代：明

临水惭鱼乐，瞻云忆所钦。匣中惟宝剑，世上羡黄金。留滞防人面，凄其损客心。春来每起早，兰泽一长吟。
春夜园亭小集
作者：宋登春
朝代：明

春夜弄琴拂落花，满壶春酒煮春霞。醉倚琼奴□其夜，笑指花稍月未斜。
春寒睡起口号
作者：宋登春
朝代：明

白发白于丝，春眠起较迟。即看芳草变，又过杏花时。裋褐寒先觉，长吟趣自知。谁云鲁酒薄，犹免越人思。
春日发上党游洛别刘五
作者：宋登春
朝代：明

晨发上党路，行行漳水湄。计程梁路远，回首晋云迟。抱玉岂求识，含兰欲待谁。高楼倘引望，花月两相思。
春日同四勿王孙游兖东兰若
作者：宋登春
朝代：明

四勿主人王之孙，春寒唤客倒清尊。梅花照眼欢意发，酒未到日诗脾温。野鹜无心还可意，山鬼多伎何足论。高歌一曲明月上，醉后不闻僧敲门。
春日寓徐公西园
作者：宋登春
朝代：明

笋出过阑见，桃香度水闻。树深连海色，洞午散江云。石上抛书卷，花间数鹤群。春愁如碧草，随处乱纷纷。
春日寻李□师
作者：宋登春
朝代：明

野田荣卉木，春木抱仙家。树暖游蜂狎，风轻舞燕斜。闲门通小径，高柳映明霞。日宴山中客，开关扫落花。
春日寻杨山人因过贺将军园二首
作者：宋登春
朝代：明

空谷春将赋，幽人独可寻。风香红药近，鸟语绿萝深。一笑缘巴调，三年学楚唫。童扶还杖策，随意步华林。茅屋斜临水，石阑曲拂衣。松深鹤子冷，花近药苗肥。老去诗犹健，春来酒不违。欲寻江路去，竹下有柴扉。
春日寻杨山人因过贺将军园二首·其一
作者：宋登春
朝代：明

空谷春将赋，幽人独可寻。风香红药近，鸟语绿萝深。一笑缘巴调，三年学楚唫。童扶还杖策，随意步华林。
春日寻杨山人因过贺将军园二首·其二
作者：宋登春
朝代：明

茅屋斜临水，石阑曲拂衣。松深鹤子冷，花近药苗肥。老去诗犹健，春来酒不违。欲寻江路去，竹下有柴扉。
春日游太原黄岩寺
作者：宋登春
朝代：明

拂衣坐盘石，度水听疏钟。古殿依岩碧，山花拂砌红。晴峰辉旭日，春燕浴条风。欲共巢松客，安禅老化宫。
春日登荆州少津观音阁塔
作者：宋登春
朝代：明

塔院收花雨，楼台散佛香。山青巴国近，鸟白楚天长。树色分衡岳，江流入汉阳。古来争战地，谁是水云乡。
春日登钧州西台思登洲兄
作者：宋登春
朝代：明

晴沙初度雁，春树早闻猿。野店人烟少，孤村霜露繁。年华余白发，棣萼远青尊。故园河山北，幽怀难具论。
春日野眺简徐荆州
作者：宋登春
朝代：明

春问沙棠楫，寒生杜若洲。山云巴子国，江雨仲宣楼。岁月余华发，飘零随白鸥。谁怜能赋客，刘表在荆州。
春日闲居
作者：宋登春
朝代：明

青山歌伐木，白首赋闲居。鸿雁春能至，梅花寒更疏。茧丝从妇织，菜甲教儿锄。日莫北窗下，尊中幸不虚。
春日陪暂中丞饮城北庄晚至东湖草神堂野望感赋
作者：宋登春
朝代：明

芳草春初折，游丝晚正繁。渔樵杨丫岸，鸡犬野棠村。怅望荆门路，凄述楚客魂。酬思留宝剑，还爱赵平原。
春日陪暂中丞饮城北庄晚至东湖草神堂野望感赋
作者：宋登春
朝代：明
体裁：五言律诗

芳草春初折，游丝晚正繁。渔樵杨桠岸，鸡犬野棠村。怅望荆门路，凄述楚客魂。酬思留宝剑，还爱赵平原。
春日饮唐山人竹园
作者：宋登春
朝代：明

蝴蝶满园春日晴，桃花梨花飞素馨。千竿万竿何菁菁，时时风雨闻秋声。淇园阔节不足数，渭川绿玉难为称。尔莫斸为化龙杖，虚劳万里升天行。尔莫截作学凤笙，拘牵众乐相和鸣。饰金缀玉非本性，不如抱箨全尔精。高阳徒，箨冠生，引觞大嚼无俗情。其如晋代竹林彦，枕曲眠糟损性灵。却怪王猷多傲世，入门先问主人名。
春游曲
作者：宋登春
朝代：明

江南春草芳，江北柳条长。玉面城中女，金鞍塞上装。长兄游狭子，夫婿孝廉郎。夹毂休相问，持乎慎所防。
春辞二首
作者：宋登春
朝代：明

南浦谁家荐绿蘋，野棠又发楚山春。满城芳草烟和雨，江燕飞来似识人。广陌青楼杨柳新，莺花时节可怜人。至今汉上多游女，笑折疏麻赠所亲。
春辞二首·其一
作者：宋登春
朝代：明

南浦谁家荐绿蘋，野棠又发楚山春。满城芳草烟和雨，江燕飞来似识人。
春辞二首·其二
作者：宋登春
朝代：明

广陌青楼杨柳新，莺花时节可怜人。至今汉上多游女，笑折疏麻赠所亲。
春还海上因赠嘉定王山人
作者：宋登春
朝代：明

云度苍江冷，花飞碧海春。谁家无斗水，涸辙有穷鳞。自笑投珠客，犹怜泣玉人。肯邀笙鹤侣，共尔觅玄津。
春郊即事
作者：宋登春
朝代：明

春风袅袅夕阳西，芳草菲菲杨柳堤。行尽溪山有茆屋，青林深处一鸠啼。
春阴
作者：宋登春
朝代：明

竹里松间石径斜，春云长绕野人家。幽窗睡觉鸟声响，童子开关埽落花。
晋阳山中元日
作者：宋登春
朝代：明

野老怜时序，壶浆慰客情。春盘邻女送，晓树陇禽鸣。寒坞惊花色，穷边听角声。他乡逢一笑，更觉旅魂惊。
晚归山寺二首
作者：宋登春
朝代：明

月静花林僻，琴清竹院闲。幽兰芳短砌，独鹤下空山。鸟道排云入，松门映雪关。儿童夜归去，采得紫芝还。鹤懒眠白石，云深护紫芝。僧闲翻贝叶，月冷浸莲池。鹫岭秋寻遍，虎溪夜度迟。梅花伴成梦，霜色澹孤帷。
晚归山寺二首·其一
作者：宋登春
朝代：明

月静花林僻，琴清竹院闲。幽兰芳短砌，独鹤下空山。鸟道排云入，松门映雪关。儿童夜归去，采得紫芝还。
晚归山寺二首·其二
作者：宋登春
朝代：明

鹤懒眠白石，云深护紫芝。僧闲翻贝叶，月冷浸莲池。鹫岭秋寻遍，虎溪夜度迟。梅花伴成梦，霜色澹孤帷。
曹中丞以新诗见遗雪中书此简答
作者：宋登春
朝代：明

冻雀飞还去，空房秪欲眠。高云断楚塞，大雪满江天。竹叶春仍绿，梅花寒可怜。归来曹执法，峕寄短长篇。
村居秋夜即事二首
作者：宋登春
朝代：明

丰草随鸠杖，长林自鹖冠。竹风轻袅袅，花露白团团。秋晚雕胡饭，夜凉芋栗盘。□儿温笑语，来去问加飧。树密多栖鸟，池深足跃鱼。江云轻葛冷，山月小堂虚。寒竹依阑砌，秋花映石渠。流萤何意思，故故绕琴书。
村居秋夜即事二首·其一
作者：宋登春
朝代：明

丰草随鸠杖，长林自鹖冠。竹风轻袅袅，花露白团团。秋晚雕胡饭，夜凉芋栗盘。□儿温笑语，来去问加飧。
村居秋夜即事二首·其二
作者：宋登春
朝代：明

树密多栖鸟，池深足跃鱼。江云轻葛冷，山月小堂虚。寒竹依阑砌，秋花映石渠。流萤何意思，故故绕琴书。
楚中送僧还嵋山隐居
作者：宋登春
朝代：明

半偈曾闻法，虚空无住心。楚云飞锡去，巴水渡杯深。一室寄何处，千峰独可寻。有身缘未子，此别且长唫。
楚童
作者：宋登春
朝代：明

白晰楚童清，双鬟挈酒瓶。灌花晨汲井，学字夜囊萤。竹院晴时扫，柴门客去扃。弱躯偏惜汝，饥渴屡曾经。
江上寻张炼师
作者：宋登春
朝代：明

隔松闻桂杵，玉粒捣玄霜。水月明笙鹤，江云冷石堂。
江上逢罗炼师因简霞西道者
作者：宋登春
朝代：明

老去沧洲计，春来湘水深。白云松子梦，芳草楚臣心。摇荡江边兴，萧条泽畔吟。明霞如可掬，不惜报知音。
江亭对雨有所怀
作者：宋登春
朝代：明

轻烟一带起蘋洲，日暮澄江送客愁。细雨黄花何限泪，思君一夜楚云秋。
江夏舟中值元日
作者：宋登春
朝代：明

乘舲下吴会，寒日水增波。江路鱼虾美，山城橘柚多。维舟燕客醉，倚棹楚童歌。明发汉阳去，相思柰若何。
江村寒食
作者：宋登春
朝代：明

白鸟忘机久，青山吾道存。兴来从杖屦，老去爱鸡豚。杨柳桥边市，桃华江上村。童儿沽酒至，风雨闭柴门。
江楼对月怀郑汝推
作者：宋登春
朝代：明

霜枫摇落早猿啼，愁对澄江送夕晖。明月楼寒人不见，相思千里楚云飞。
江边旅舍
作者：宋登春
朝代：明

小榻微风入，开帘爱地偏。因知童仆好，更觉主人贤。客梦江声乱，乡愁夜雨悬。明朝秋巳半，又近菊花天。
江阁晚望呈荆州公
作者：宋登春
朝代：明

几处蒹葭连岸白，数村烟火隔江明。无家自合依刘表，有赋谁能荐长卿。巫峡去帆江树隐，衡阳归雁暮云平。黄金巳尽还为客，湘汉长歌万古情。
江陵为仙居儿赋
作者：宋登春
朝代：明

性疏非傲物，懒慢竟何求。身老兼多病，他乡况值秋。衣冠随楚俗，饮啄且荆州。好似张平子，曾无儿女忧。
江陵草堂典赁思寻投老之地
作者：宋登春
朝代：明

裘马荆儿态，茳蓠楚客心。纵横术未就，佚老计相寻。玉佩遗湘浦，桔槔思汉阴。买山须近水，结屋白云深。
江陵草堂漫赋因忆杨少通
作者：宋登春
朝代：明

疏阔平生事，支离迟莫年。乡关朔雁外，客舍楚江边。酒伴曾谁访，诗狂还自怜。经过杨执戟，许寄买山钱。
江陵送僧还蜀
作者：宋登春
朝代：明

烟树寒云楚水西，残瓢破衲独行迟。心无一事即相见，千里何须叹别离。
江陵送李梓老还苏州
作者：宋登春
朝代：明

十载江陵共白头，枫桥橘酒忆苏州。此生见面应稀少，客泪因君洒素秋。
江陵送王惟材还赵郡
作者：宋登春
朝代：明

湘皋烟草洞庭云，此地逢君又送君。湘瑟悲凉那可问，楚歌凄断不堪闻。遥山对酒春将暮，临水扳花日未曛。憔悴形容独归去，江楼细雨叹离群。
江陵遇同乡王惟材
作者：宋登春
朝代：明

未路谁相问，无家我独亲。他乡今接袂，童稚昔为邻。江海飘零客，风尘沦落人。十季俱白首，笑此梦游身。
池中雁
作者：宋登春
朝代：明

林卧寡俦侣，振褐临清池。露彩集蕙草，霜华变青滋。翩彼随阳鸟，唼藻戏涟漪。返顾患人指，回翔稻粮羁。冥冥呈长羽，绘缴何由施。伊子敦孤性，带索终栖迟。藜藿岂满腹，百年厌饥劬。物婴因住念，达生焉怅而。
沙津乐
作者：宋登春
朝代：明

二月沙津江水平，吴船楚榜棹歌行。高楼夹岸饶商估，小妓街头鬻唱声。
沙津妓馆送杨少通渡江南征
作者：宋登春
朝代：明

怜君能骑马，江汉未经过。宦薄蛮方远，家贫童仆多。朝云怜楚子，桃扇赠韩娥。万里相思字，秪应候薜萝。
沙津送林孝廉还白下
作者：宋登春
朝代：明

为送王孙去，踟蹰芳草边。莺啼娃妓馆，花拂孝廉船。易醉金陵酒，长歌宝剑篇。相思重回首，郢树隔风烟。
泊吴淞海岸观邵将军水军以所获倭奴行酒
作者：宋登春
朝代：明

海戍江城动远旌，栖船载酒楚云平。三山我欲寻仙去，万里谁能破浪行。碧眼倭奴通汉语，黄须剑卒缦胡缨。向予东指嵎峓穴，先□洪涛断巨鲸。
泗上赠吕侠士
作者：宋登春
朝代：明

南游不得意，来问鲁朱家。生涩青楼妓，凋零白鼻騧。防胡过雁塞，校猎度龙沙。剩有缦缨带，时时拂剑花。
洞庭送徐荆州投劾东归
作者：宋登春
朝代：明

秋来为客易沾巾，又向潇湘送逐臣。烟草断云横楚塞，夕阳落雁度江津。天涯白发无知己，湖上青山有故人。回首吴关空怅望，何年沧海共垂纶。
海上寒食
作者：宋登春
朝代：明

风雨临寒食，偏惊流浪情。梅花乡信远，芳草客愁生。青眼故人少，白头世事轻。还余一尊酒，东海吊田横。
清明
作者：宋登春
朝代：明

寒食东风草色新，累累高冢卧麒麟。可怜泉下千年骨，曾作提壶拜扫人。
游桃源洞二首
作者：宋登春
朝代：明

一曲渔歌何处听，夕阳欲尽万峰青。云间采药扶鸠杖，松下调丹注鹤经。渔郎何处问迷津，流水桃花小洞春。当日避秦人不见，青山曾见避秦人。
游桃源洞二首·其一
作者：宋登春
朝代：明

一曲渔歌何处听，夕阳欲尽万峰青。云间采药扶鸠杖，松下调丹注鹤经。
游桃源洞二首·其二
作者：宋登春
朝代：明

渔郎何处问迷津，流水桃花小洞春。当日避秦人不见，青山曾见避秦人。
游王氏郭北山楼
作者：宋登春
朝代：明

径草连村合，山楼带郭横。开尊招野客，倚树听流莺。露自花间滴，云从石上生。几回渔篴响，素月岭头明。